qundao/data-zh-poetry huggingface dataset:
龙州
作者：解缙
朝代：明

龙州百尺石为城，万户层楼暮霭横。举网得鱼沽美酒，满船明月棹歌声。波罗蜜树满城闉，铜鼓声喧夜赛神。黄帽葛衣墟市客，青裙锦带冶游人。交州出到龙州路，瘴雨荒烟泣鹧鸪。始信玉关长闭好，欲将封事赞皇图。
龙州·其一
作者：解缙
朝代：明

龙州百尺石为城，万户层楼暮霭横。举网得鱼沽美酒，满船明月棹歌声。
龙州·其三
作者：解缙
朝代：明

交州出到龙州路，瘴雨荒烟泣鹧鸪。始信玉关长闭好，欲将封事赞皇图。
龙州·其二
作者：解缙
朝代：明

波罗蜜树满城闉，铜鼓声喧夜赛神。黄帽葛衣墟市客，青裙锦带冶游人。
游普陀岩
作者：詹一惠
朝代：明

寻真郭外陟层巅，古洞仙岩别有天。风度松音随去鸟，涧通人迹溅鸣泉。登临聊发开尊兴，习静偏宜枕石眠。更喜山灵飞雨泽，黍苗应候绿芊芊。
登文昌阁
作者：詹一惠
朝代：明

楼台百尺俯崚嶒，极目清风快一登。海外清波擎石柱，天边瑞彩起飞鹏。凭高自喜尘情减，敲句何妨酒兴增。不是贤侯轮奂美，斗奎何日照疏棂。
登观海亭
作者：詹一纲
朝代：明

巑岏一古丘，翚革旧重楼。佳气来朝爽，涛声入暮幽。云端玉笏见，天外锦帆浮。快睹鹍鹏翅，扶摇万里游。
题西湖
作者：詹世龙
朝代：明
体裁：七言律诗

自笑生平野趣多，结茅聊傍白鸥波。渊明斗酒花三径，范蠡扁舟雨一蓑。石漈泉声穿砌落，天边雁影带云过。晴霄洗耳桥边月，啸咏沧浪濯足歌。
登泰山·其一
作者：詹仰庇
朝代：明
体裁：七言律诗

出城已爱数高峰，上岭双眸翠万重。涧道乱鸣崖下瀑，山僧遥撞客来钟。回岩天盖倾东海，怪壁风涛韵古松。胜绝只欣酬夙约，神仙何处更相逢。
登泰山·其二
作者：詹仰庇
朝代：明
体裁：七言律诗

汉检秦封空复闻，铜梁金瓦祀元君。坐观万象终无极，下瞰千峰总不分。酒后残更沧海日，封中终古石楼云。拂衣未遂烟霞癖，犹喜登临隔世氛。
入峡二首
作者：詹同
朝代：明

黄牛庙下水如弦，白狗峡中数尺天。百丈牵春上巴蜀，岩花无数照江船。归州女儿采薪归，荷叶遮头雨湿衣。不怕山边石路滑，竹篮在背走如飞。
入峡二首·其一
作者：詹同
朝代：明

黄牛庙下水如弦，白狗峡中数尺天。百丈牵春上巴蜀，岩花无数照江船。
入峡二首·其二
作者：詹同
朝代：明

归州女儿采薪归，荷叶遮头雨湿衣。不怕山边石路滑，竹篮在背走如飞。
公无渡河
作者：詹同
朝代：明

江上春来风雨恶，大浪小浪江中作。一苇之航何足云，荡漾中流几飘泊。人鲊瓮，鬼门关，下隔深渊咫尺间。饥蛟食人骨如山，公无渡河当早还。
前有尊酒行
作者：詹同
朝代：明

前有一尊酒，后有三尺坟。坟前两树花，坟中不知春。分明记得坟中鬼，曾共当年饮酒人。
古意
作者：詹同
朝代：明

君家兰泽西，妾家兰泽东。兰泽多芳草，相去各春风。君今行陇右，妾思在闺中。天寒绣袂薄，泪下玉屏空。
古钗叹
作者：詹同
朝代：明

黄金作钗分两股，青髻如云凤双舞。照见胭脂井水香，后主宫中数千女。一朝野花成绮罗，但见兔迹狐踪多。有人拾得古钗卖，肠断当年《玉树》歌。
奉简黄樵水先生
作者：詹同
朝代：明

黄鹄山头云满树，黄鹄山下风生渚。高人独立天地间，手把幽兰洒春曙。忆昔天门金榜开，谈王说霸称奇才。清名倏忽响中外，迅雷海上随潮来。奎璧文光射箕尾，照耀湘衡数千里。笑骑海月拂天星，散落明珠满秋水。天风吹作箫韶声，五色云中凤孤起。凤兮凤兮云汉章，岂弟君子不可忘。我欲荐之太古上，酌以玄酒梅花傍。
妾莫愁
作者：詹同
朝代：明

郎谓妾莫愁，妾愁在姑嫜。郎今有远行，归期不可量。姑嫜日不待，白发在高堂。郎若为国亡，妾甘守孤孀。但恐郎回姑嫜不及见，妾愁亦如白发长。
寄方壶道人
作者：詹同
朝代：明

海上神仙馆，天边处士星。卧云歌酒德，对雨注茶经。石洞龙嘘气，松巢鹤坠翎。都将金玉句，一一写空青。
尔雅明月二台
作者：詹同
朝代：明
体裁：七言绝句

尔雅台前竹木疏，明月台前月影孤。试问当年著书者，二台留得此间无。
张氏白石山房诗
作者：詹同
朝代：明

浦江有名山，白石如积雪。玉气亘中天，龙湫无六月。于兹隐君子，结屋依翠微。读书日平树，看泉风满衣。谁谓野鹤姿，从心自饮啄。一落樊笼间，清梦绕岩壑。岂不念白石，好炼五色纹。献之补天手，归卧山中云。
早春山中
作者：詹同
朝代：明

雪霁野草绿，冰澌涧水浑。条风荡宇宙，鸣鸟夜欣欣。况际寒凝极，生意罔不存。枯荄及槁壤，涵毓大造恩。招我山中友，酌我松下樽。觥筹莫暂止，主宾宁复论。一醉已忘境，归来望鹿门。
春日驾幸钟山应制
作者：詹同
朝代：明

大驾春晴临宝地，钟山翠霭拥金仙。瑶花如雨三千界，紫气成龙五百年。风送香烟浮衮服，池涵树影拂青天。词臣侍从何多幸，安得诗才似涌泉。
松涧亭
作者：詹同
朝代：明

涧上长松一百尺，松花落涧流香雪。仙韶入夜度晴空，飞瀑随风洒秋月。高人于此构小亭，上有云气山青青。昨日客来觅琥珀，旋汲清泉煮茯苓。
清江曲送宋尚德自峡中回
作者：詹同
朝代：明

清江水清峡水黄，清江之上多绿杨。浣花女儿立沙际，青裙白足如秋霜。蜀山雪消十日雨，一夜扁舟欲齐树。两岸猿声不肯休，送君流向峡州去。
狭路相逢行
作者：詹同
朝代：明

上有千丈之厓古铁色，下有无底之潭水俱黑。中间小道石艰涩。君马南，我马北，狭路相逢何偪仄。安得往来如康庄，两贤相让无相阨。
秋夜书怀简李希吉
作者：詹同
朝代：明

江皋秋水明晚霞，江城秋满诗人家。双杵隔墙夜敲月，一灯向壁寒生花。乌鹊惊风绕红树，紫蟹带霜行白沙。清虚之府入幽梦，醒看河汉思乘槎。
秋夜吟
作者：詹同
朝代：明

桂树丛丛月如雾，山中故人读书处，白露湿衣不可去。
舟过黄陵庙
作者：詹同
朝代：明

黄陵庙下倚船窗，水浅沙平属玉双。山外断云寒日晚，半篷残雪下湘江。
蒿里
作者：詹同
朝代：明

城中市声如海水，纷纷甲第连云起。自从秦鹿走中原，蓬蒿长遍鸣珂里。夜深鬼语风吹沙，光怪走地圆如瓜。兔葵燕麦芃芃地，尽是当年宰相家。
访弟长沙霍元瞻雪夜为作秋山图
作者：詹同
朝代：明

我爱霍元瞻，清标如玉雪。苍松立石崖，白鹤鸣海月。瘦马冲寒冰在须，日暮去访元瞻居。高堂中夜烧长烛，为我写出《秋山图》。墨池水冻笔如槊，使我见之喜且愕。云气忽从衡岳来，雨声似向潇湘落。二客兰舟泊远沙，一个茅亭在阴壑。感君厚意不可量，我欲酬尔明珠珰。贾傅祠前相别去，挂在鹤山青草堂。
谢章隶书歌
作者：詹同
朝代：明
体裁：古风

君不见天雨粟，泣魑魅，仓颉制字泄天秘。蝌蚪之文久茫然，史籀秦斯两相继。大小二篆生八分，此后六书从简易。邕邈隶字近古淳，羲旭行草纷如云。谢章读书隶更好，使我见之过所闻。不求妍巧自奇拙，禹鼎周彝文断缺。连昌宫中坠并钗，赤壁江底沈沙铁。鱼鱼雅雅锥画深，一字岂但值百金。冠冕佩玉古天子，天生古貌多古心。春蚓秋蛇势交错，嗟我毫端久荒落。墨池风暖白日长，正欲相从谢章学。
送徐复初海道知事
作者：詹同
朝代：明

东运楼船白粲多，紫髯英气有谁过。炮车云起天垂野，飓母风来雪涌波。海上神仙见徐福，关中父老识萧何。幕宾不尽长才用，早晚薇垣响佩珂。
送德安张用周游庐山
作者：詹同
朝代：明
体裁：古风

匡庐山高云气多，老木如石盘紫萝。松桥流水度金涧，我昔结屋山之阿。桑落洲边种柑橘，莲花峰下寻芝术。仙宫台榭作比邻，每欲相从候丹术。寄诗昼唤白猿来，巡杏夜驱玄虎出。飞仙别去今几年，海上不见回楼船。思之梦绕瀑布水，玉琴为奏冰丝弦。张君多古学，才器何卓荦。纷纷文狸赤豹间，五色麒麟生一角。朝辞白兆山，暮过黄鹤楼。去观五老峰，翠色连天浮。醉挥绿玉杯，笑赠珊瑚钩。商妇亭前歌窈窕，灌婴井上嘶骅骝。读书白鹿之洞里，写字洗墨之池头。匡庐清泉消百忧，我所乐处君当游。霓旌羽驾在丘壑，相逢往往皆仙流。与君大药驻光景，人间回首三千秋。
送蔚教授归襄阳分题得解佩渚
作者：詹同
朝代：明

襄阳城外西南阿，秋风江渚生白波。渚宫神女老龙子，手把瑶华双踏歌。双踏歌，醉晴日，娇比春花红欲滴。紫绡衣袂青霞裳，绿髻如云高一尺。佩环解下明月珠，五色虹光照秋碧。郑生所遇天下奇，乐莫乐如初相知。桑田沧海几更变，天上人间多别离。蔚君家在襄阳住，皎皎清标䫫交甫。携琴合向万山中，莫作书堂近江渚。向来神女亦化龙，时复寻珠起风雨。
送蔚教授归襄阳分题得解佩渚
作者：詹同
朝代：明
体裁：古风

襄阳城外西南阿，秋风江渚生白波。渚宫神女老龙子，手把瑶华双踏歌。双踏歌，醉晴日，娇比春花红欲滴。紫绡衣袂青霞裳，绿髻如云高一尺。佩环解下明月珠，五色虹光照秋碧。郑生所遇天下奇，乐莫乐如初相知。桑田沧海几更变，天上人间多别离。蔚君家在襄阳住，皎皎清标髅交甫。携琴合向万山中，莫作书堂近江渚。向来神女亦化龙，时复寻珠起风雨。
送蔡参政入蜀
作者：詹同
朝代：明

东吴霖雨佐，西蜀使星明。木落黄牛庙，云开白帝城。邦交修玉帛，宾礼会簪缨。陆贾无装赠，扬雄有赋名。词源流峡水，诗笔发天声。邛竹临风看，巴船载雪行。锦官谈旧俗，金节促归程。圣主龙颜望，慈亲鹤发生。凤池邀阁老，马首出郊迎。
送黎兰谷游永州
作者：詹同
朝代：明

舟子开帆日，天风吹雪时。关河岁将晏，荆楚客何之。水接三苗国，云迷二女祠。经过逢北雁，应有寄来诗。
金陵篇赠王贵德十四韵
作者：詹同
朝代：明

江左金陵簇锦花，城南阛阓拥烟霞。云斤月斧挥天半，星拱虹梁照水涯。晴日垂杨笼巷陌，薰风细草护堤沙。楩楠鸠集开新第，亭馆蜂屯胜旧衙。楼倚亨衢沾雨露，坊题华翰绕龙蛇。路通赤舄三槐府，墙隔乌衣百姓家。拟待桓圭加上爵，行看大纛拥高牙。春从凤沼来黄阁，人向鹓班领白麻。沸海市声还厌听，软香尘土不容遮。枥喧贵介五色马，门过豪商七宝车。晓出绣袍朝紫禁，夜归银烛列红纱。蜀称锦里何堪比，唐有青泥亦谩誇。冠盖往来联玉笋，琴樽谈笑吐天葩。长由坦道全终始，应与鸣珂播迩遐。
题云林丹房为葛元德赋
作者：詹同
朝代：明
体裁：七言律诗

盘龙庵前翠可食，道人凿云开竹房。丹光出林如月白，石髓满山连水香。每闻向此采芝术，欲往从君愁虎狼。展图使我空叹息，三十六峰清梦长。
题善原道韩干黑马图
作者：詹同
朝代：明
体裁：古风

善家堂上书满厨，古今名画频卷舒。我来一见韩干笔，龙精自与凡马殊。玄鬣披披首渴乌，紫瞳燄燄双明珠。黑云一片忽坠地，房星半夜飞神都。御沟流水柳千树，圉人骑出拂春露。黄金腰带素花衣，马上回头看飞絮。丝缰在手不敢纵，追风恐过龙楼去。君不见向来画马只画肉，神逸之气多不足。干遗真迹世所稀，使我见此思天育。善家兄弟一马骢，此马真与麒麟同。白壁玉斗亦不换，早晚持献明光宫。
题天宁长老深雪禅堂
作者：詹同
朝代：明

积雪封门深十尺，大风不捲恒河沙。楼台幻出白龙象，海峰失去青莲花。君不见金天上人面如玉，夜半毫光照山屋。起从无影月中行，赤脚踏冰倚修竹。归来铁钵冰生寒，冻合蜿蜒小如粟。十日不晴将奈何，上人趺坐穷搜罗。咳唾珠玑三万斛，散作天花落海波。
题定子静山阴草堂马九霄为之篆扁
作者：詹同
朝代：明

草堂正在匡庐山，山阴绿玉相对閒。云从双剑峰前下，潮到小孤江上还。茶烟满室写墨竹，花雨一帘观白鹇。谁似南宫能篆古，为君高置轩窗间。
题所翁墨龙
作者：詹同
朝代：明

笑玉女兮箭壶，轰丰隆兮鼓车。后蜚廉兮启途，驾屏翳兮游太虚。麾冯夷兮与之俱，鞭海若兮叱天吴。掩归墟兮泄尾闾，㪺九江兮瓢五湖。霖八荒兮泽槁枯，岁大稔兮民以苏。后土奏兮功力殊，上帝俞兮锡玄珠。歘蜿蜒兮纷且娱，纕以佩兮朝清都。缤赤鳞兮光灼如，步夭娇兮天之衢。载瑶舟兮骖琼舆，化神剑兮气吐嘘。旋下方兮辟奸䛕，御阴阳兮一吸呼。神灵？兮变须臾，怀洞庭兮近所居。苍螭迓兮黄能趋，纷鲸鲵兮前驰驱。波澒洞兮涵炎区，扬金支兮摇翠？。徯阊閤兮来简书，张髯鬣兮毋踟蹰。孰其往兮从若徒，曰北溟兮飞鲲鱼。
题所翁墨龙
作者：詹同
朝代：明
体裁：古风

笑玉女兮箭壶，轰丰隆兮鼓车。后蜚廉兮启途，驾屏翳兮游太虚。麾冯夷兮与之俱，鞭海若兮叱天吴。掩归墟兮泄尾闾，㪺九江兮瓢五湖。霖八荒兮泽槁枯，岁大稔兮民以苏。后土奏兮功力殊，上帝俞兮锡玄珠。歘蜿蜒兮纷且娱，纕以佩兮朝清都。缤赤鳞兮光灼如，步夭娇兮天之衢。载瑶舟兮骖琼舆，化神剑兮气吐嘘。旋下方兮辟奸䛕，御阴阳兮一吸呼。神灵�兮变须臾，怀洞庭兮近所居。苍螭迓兮黄能趋，纷鲸鲵兮前驰驱。波澒洞兮涵炎区，扬金支兮摇翠�。徯阊閤兮来简书，张髯鬣兮毋踟蹰。孰其往兮从若徒，曰北溟兮飞鲲鱼。
题松鹤蔡先生家藏李伯时西岳降灵图
作者：詹同
朝代：明
体裁：古风

龙眠居士画入神，展画冥搜画中意。白日杲杲人出畋，长风萧萧云拂地。前有一匹雪色駥，次有一匹玄花骢。两人冠服何其雄，若非将相应王公。繁缨宝鞍金匼匝，各持羽箭悬雕弓。后有三人总徒步，苍鹰黄犬行相从。云间歘见光灿烂，玉辂瑶舆下霄汉。不驾紫凤白麒麟，海犀天驷多奇玩。鸾旌虎节旋低昂，星仗霞幢互缭乱。无乃朝辞太华峰，得非晓过云台观。辇中坐者真天人，冕珠龙衮俨昭焕。金童玉女缤往来，庆云为驭天为阶。长眉刷翠面如月，知有道骨无尘埃。令人可望不可及，恍惚云中相出入。衣沾玉井碧莲香，旗翻仙掌露华湿。我识泰山封禅书，不识此画当何如。人言西岳降灵图，西岳或有人间无。
题枯枝寒禽图
作者：詹同
朝代：明

王母宴归西海上，空留青鸟羽参差。黄云苦竹江南霰，独立寒条岁晚时。
题水殿纳凉图
作者：詹同
朝代：明

湖上栏干百尺台，台边水殿倚云开。红桥人隔荷花语，玉盌金盘进雪来。
题水殿纳凉图
作者：詹同
朝代：明
体裁：七言绝句

湖上栏干百尺台，台边水殿倚云开。红桥人隔荷花语，玉碗金盘进雪来。
题虢国夫人早朝图
作者：詹同
朝代：明

青丝络头白鼻騧，杨家有女颜如花。金门半开天欲曙，蛾眉淡扫朝官家。官家鼾睡起未早，阿姨一来即倾倒。中使传宣出紫宸，信是人家生女好。合欢花瘁沉香亭，玉环宿酒浑未醒。春风暗送年华老，绿衣飞报畴能听。金钱赐浴恩泽新，温泉不洗马嵬尘。底事画工心独苦，图中偏写虢夫人。
饮杨廉夫拄颊楼时余奉命征贤松江故有此作
作者：詹同
朝代：明

飞楼高出市尘表，万丈文光照紫微。洞仙曾与铁为笛，天女或裁霞作衣。酒酣尚欲招鹤舞，诗狂未可骑鲸归。休唤小琼歌《白雪》，自有紫箫吹落厓。
妾安所居
作者：詹复礼
朝代：明

忆昔初嫁时，人言妾有家。修眉横远山，芳姿玉无瑕。燕婉誓偕老，合欢良莫加。胡为轻别离，各在天一涯。昔为珠与玉，今为泥与沙。兔丝倚蓬草，离离颜色好。小物若无情，生荣死同槁。君心不可知，妾心无改移。中途归无庐，茕茕安所居。
赋得郁郁园中柳送行人
作者：詹复礼
朝代：明

郁郁园中柳，芳姿蔼晴曦。春风动微和，零落多华滋。皎皎扬素花，濯濯垂繁枝。同袍戒严装，奄忽与我违。焉知远行迈，欲好不终期。攀条聊以赠，悠悠起遐思。
雨雪曲
作者：詹复礼
朝代：明

朔方九月先雪飞，旌旗惨淡无光辉。沙场万里杳无际，黄云不动西风悲。军容肃肃壮前驱，寒威冷冷生铁衣。君恩未报敢忘死，欃枪扫尽终当归。
黄冈山
作者：詹山
朝代：明
体裁：七言律诗

抱一山人早悟禅，樊笼无计脱尘缘。阿谁卓锡开青嶂，此日携壶破紫烟。地胜草蔬皆药石，云低鸡犬亦神仙。竹床信宿诗魂冷，身世浑忘在半天。
初登太湖岩
作者：詹彬
朝代：明
体裁：五言律诗

发源自佛耳，名刹难称俦。不雨山长润，无风气亦秋。衔杯僧共坐，穿径月同游。寄语长安客，何如此地幽。
登黄鹤楼
作者：詹文光
朝代：明
体裁：七言律诗

直上高楼思正茫，喜逢今日此徜徉。望迷霄汉心俱远，诗领乾坤酒更狂。旧日梅花空月夜，眼前云物自年光。江湖廊庙应吾分，忧乐谁知总一场。
天上谣
作者：詹斗文
朝代：明

千尺仙台冰玉轩，云中鸡犬寂无喧。桂花浑白如人世，露湿霓裳冷不翻。
寄张淑
作者：詹斗文
朝代：明

艳舞娇歌张淑家，相思相隔海东涯。齐王城下寻常见，笑折杨枝雪白花。
游广西北流白沙洞
作者：詹梦魁
朝代：明

勾漏自幽绝，白沙还太奇。梯危惊诡幻，洞邃更迷离。九转空丹灶，千年剩墨题。尘缘惭未了，敢借石床栖。
避暑东山寺
作者：詹琏
朝代：明

触热当蝉噪，视阴憩佛堂。断桥人罕渡，修竹凤时翔。檀气凝烟袅，泉声趁午凉。蒲团行已满，叱石顿成羊。
天香结社次韵答赠梁东林丈二首
作者：詹甘雨
朝代：明

出郭寻幽避俗尘，相期博雅会兹辰。林深草色迷三径，野旷花飞匝四邻。贝叶经翻禅钵碎，石台荷喷客觞频。叨陪妙躅恣延赏，共挹天香订夙盟。菟裘老我可乘蓝，华发萧萧雪满簪。公擅雄才时面北，余依禅偈久宗南。盈眸绿霭环晴嶂，入望苍烟锁暮岩。欲洗尘氛沁诗骨，一杯清茗话优昙。
天香结社次韵答赠梁东林丈二首·其一
作者：詹甘雨
朝代：明

出郭寻幽避俗尘，相期博雅会兹辰。林深草色迷三径，野旷花飞匝四邻。贝叶经翻禅钵碎，石台荷喷客觞频。叨陪妙躅恣延赏，共挹天香订夙盟。
天香结社次韵答赠梁东林丈二首·其二
作者：詹甘雨
朝代：明

菟裘老我可乘蓝，华发萧萧雪满簪。公擅雄才时面北，余依禅偈久宗南。盈眸绿霭环晴嶂，入望苍烟锁暮岩。欲洗尘氛沁诗骨，一杯清茗话优昙。
渔火
作者：詹莱
朝代：明
体裁：五言律诗

绝浦渔灯暗，空江月色多。关山空有恨，欸乃忽闻歌。风静星河汲，天寒木叶波。孤舟无住止，独酌奈愁何。
商妇吟
作者：詹贵
朝代：明
体裁：乐府曲辞

莫作商人妇，商人惯别离。门前竹王庙，日日卜归期。
题通仙岩
作者：詹露
朝代：明

野老开山径，仙人筑石房。登临归谢眺，呼拜见元章。过雨苔还绿，回风谷尚香。兴来幽径熟，不觉日相将。
任丘道中回望西山有感
作者：计东
朝代：明
体裁：五言律诗

不尽西山色，苍茫远帝都。内廷传甲第，我舌问妻孥。寂寞隆中啸，悲凉督亢图。昔贤知未遇，时一哭穷途。
哭侯朝宗
作者：计东
朝代：明
体裁：七言律诗

生前恨汝非知我，死后惭余一恸君。今日风流推大手，他时凭吊在遗文。马蹄远踏梁园雪，剑气遥横少室云。磨镜相看千里外，此中谁许结殷勤。
夜泊青县
作者：计东
朝代：明
体裁：七言律诗

明灭渔灯出乱流，依稀戍鼓傍行舟。客程尚隔三千里，归梦先逾十二楼。阮籍东园飞藿满，罗含西舍暮云愁。不知射策成何事，长使高堂寄远愁。
宣府中元夜即事
作者：计东
朝代：明
体裁：诗

边月新秋夜，哀音四面齐。战场多旧鬼，野祭有遗黎。柝乱愁人听，风惊倦鸟栖。遥遥天汉上，河鼓渐垂西。
宣府逢立秋
作者：计东
朝代：明
体裁：五言律诗

秋气吾所爱，边城太早寒。披裘三伏惯，拥被五更残。风自长城落，天连大漠宽。摩霄羡鹰隼，健翮尔飞抟。
宣府逢立秋
作者：计东
朝代：明

秋气吾所爱，边城太早寒。
披裘三伏惯，拥被五更残。
风自长城落，天连大漠宽。
摩霄羡鹰隼，健翮尔飞搏。
答云间蒋驭闳
作者：计东
朝代：明
体裁：七言律诗

西陵原上忆经过，屈首从君学《九歌》。岂意边书惊御宿，遂令复壁老山阿。破家张俭飘零久，赁保王成辛苦多。今夕相逢还道故，数声鹤唳起庭柯。
豫让桥
作者：计东
朝代：明
体裁：七言绝句

秋尽蓬山惨不骄，流泉夹岸夕阳遥。伤心国士酬恩地，瘦马单衫豫让桥。
邺城吊谢茂秦山人
作者：计东
朝代：明

邺中怀古正秋风，词赋深惭谢氏工。生欲移家辞白雪，没随疑冢对青枫。诸王礼数何常绝，七子交期竟不终。自是贵游无远识，布衣未必叹飘蓬。
邺城吊谢茂秦山人
作者：计东
朝代：明
体裁：七言律诗

邺中怀古正秋风，词赋由来谢氏工。生欲移家辞白帝，没随疑冢对青枫。诸王礼数何常绝，七子交期竟不终。自是贵游多薄倖，布衣何必叹飘蓬。
如梦令·纪事
作者：计南阳
朝代：明

长乐晨钟初动，睡熟紫绡娇凤。翠辇一时移，十骑红妆云拥。如梦，如梦，城上乌啼相送。
漳河
作者：计南阳
朝代：明
体裁：五言律诗

晓骑冲寒发，漳河入望来。晨光开浩渺，微月隐楼台。水落鵁鳷近，秋深木叶催。绮罗如在目，回首不胜哀。
花非花
作者：计南阳
朝代：明

同心花，合欢树。四更风，五更雨。画眉山上鹧鸪啼，画眉山下郎行去。
题冯休庵先生待漏图
作者：计南阳
朝代：明
体裁：五言律诗

列柏霜台旧，芸香玉署初。分宵趋直馆，待漏拂轩车。特有淩云笔，空怀谏猎书。故都清梦杳，惟忆赏时鱼。
一剪梅
作者：许三阶
朝代：明
体裁：曲

净：耿耿丹心白日愁。社稷堪忧。狐兔堪忧。末：苍梧远窜几经秋。尘染貂裘。风入骦裘。
一剪梅
作者：许三阶
朝代：明
体裁：曲

小生僧扮骆宾王上：振锡空山踪迹幽。象外浮游。世外閒游。腰间犹佩旧吴钩。谋在心头。恨在眉头。
一封书
作者：许三阶
朝代：明
体裁：曲

从来志激昂。绕指难柔百鍊刚料。慷慨束行装。把单车赴夕阳怕甚么。射工巧伺行人影。飓母偏惊旅客航。小人就此前去。合：离华堂。问湘江。风便那知道路长。
一封书
作者：许三阶
朝代：明
体裁：曲

他翩翩画省郎。旅服那经驿路霜你去见他时。对他说我这里呵。。虽越在遐荒。喜春光似洛阳莫叹。天连铜柱蛮烟黑。地接珠崖海气黄。合：在华堂。盼湘江。一水牵愁万里长。
一撮棹
作者：许三阶
朝代：明
体裁：曲

喜夫婿光生在覆盆。喜奸雄一似日溃春冰。还自省。我两口叹伶仃。谁承望岁月主恩深。书报天中赦。人从海上闻。真个是六翮起青云。
三台令
作者：许三阶
朝代：明
体裁：曲

老旦生旦上：故园幸有归踪。衰鬓还悲断蓬。生旦：三径草莱中。堪怜是白日悲风。
三学士
作者：许三阶
朝代：明
体裁：曲

外：抗疏撄鳞真罕有。更兼他意气横秋净：上人。。你高人应下陈蕃榻。我逐客还登谢朓楼。小生：豪杰堪为方外友。明日里愿共游。
三学士
作者：许三阶
朝代：明
体裁：曲

贾傅才高多朗秀。更兼倜傥风流。西园向慕夷门客。东观羞为白版侯。取日虞渊遭佞搆。邀杖履好共游。
三换头
作者：许三阶
朝代：明
体裁：曲

从分雁群。久无鱼信空凝望也。每临风断魂。交情难泯。到如今那怕得赋关山程途劳顿。老旦：不知将军何日起程。外：马足秋风紧。河梁晓色新。特地前来。为一纸家书抵万金。
三段子
作者：许三阶
朝代：明
体裁：曲

珥貂有年。侍鹓鸾恩深九渊。驱狐甚难。将貔貅机藏九天。生：他酬恩龙剑堪临难。匡时豹略能观变若使。扫荡鲸鲵管万全小生冠带扮李多祚上。
上林春
作者：许三阶
朝代：明
体裁：曲

丑扮李秦授上：堪笑狂生意气豪。遇冤家看他怎了。
下山虎
作者：许三阶
朝代：明
体裁：曲

心旌飞越。步履仓皇。旦见介：呀。母亲为甚么事。这等慌张。老旦：娇倩惊风浪他。一朝白简飞霜。谁料天颜难抗。致令铩羽投荒。闻此踟蹰欲断肠。旦背悲介：回首长安望。中心暗伤。愁听清猿梦里长。
下山虎
作者：许三阶
朝代：明
体裁：曲

横行魍魉。屠毒忠良。一室遭罗网。孤身远谪蛮方背介：咳。我子母流离。又遇这样的事。真个。屋漏更遭雨骤。行船又被风狂。不是愁人亦断肠我心中甚放不下。就要叫院子去迎接他了。。踪迹多飘荡。云山渺茫。地角天涯未是长。
不是路
作者：许三阶
朝代：明
体裁：曲

丑上：粉散荒丘。踏遍平原到北陬。急进递书介生接与外同看介丑：传书友。教来觌面向君投生作看完介：呀。。祸临头。难中霜雪频来凑。使我去住无依不自由。叫院子取白金二锭。先打发这勇士去。末应递银介生：你去拜上李爷。说我知道了。不及写回书与你。丑应下小旦忙上：忙来叩相公为甚在此着忙。与刘生见介生：京中不日就来杀流人了。。眼前生死难参透。定须奔走。小旦急忙奔走。
东瓯令
作者：许三阶
朝代：明
体裁：曲

长吁气。剪刀声。何事相兼直到明。见介：孩儿。为何夜来不睡。旦：为裴郎制一寒衣。老旦：边秋九月风霜紧。好念征人冷。旦：不知何人在外扣门。老旦：院子何在。末院子急上：青女馀寒渐透。黄粱残梦初回。见介：老夫人有何吩咐。老旦：朝来忽有扣门人。细问是何因。
九疑山
作者：许三阶
朝代：明
体裁：曲

西风送雁声。空阶露凝。深闺犹自觉寒生。长征况复滞边尘也。塞月当秋冷。胡风入夜紧。应知他此际。怯衣单谁人记问。展开鸳绮灿双文。牙尺金刀剪制新。兰缸欲暗再挑灯。细看体制能厮称。只见我镜中非是旧时形。那知他腰围比旧还相近。情多添线频。意密增绵衬。万缕千丝都是萦方寸。春蚕到死丝方尽。为无裳有狐堪悯。这衷肠似针刺已难禁。又何心忍得拈针。徘徊夜渐深。寒侵纤指。转自殷勤。匆匆珠泪将衣润。看到处尽啼痕。此时此意无人省。更何缘投至得征衣白草城。空思忖。空思忖。几回难逐孤月影。到如今怎寄得归鸿信。
二郎神
作者：许三阶
朝代：明
体裁：曲

心如捣。为征人愁占蓍草。尽日绵绵思远道。他青年贵介。怎禁途路岧峣。须知芳草伴人还易老。更风霜有谁相靠。粤云遥。好教人孤帷望断征轺。
二郎神
作者：许三阶
朝代：明
体裁：曲

旦：母亲。你休焦。长沙虽远曾羁年少。世事茫茫难自料背介：虽则如此说。。关山阻隔。知他甚处飘飖。人在梦中何日到。好教我长皱眉梢。转身介：中庭悄。听娇莺声声若诉无聊生巾服末从上。
五供养
作者：许三阶
朝代：明
体裁：曲

老旦旦：千金自重。事到如今岂得纵横。狐冰须慎听。鹏翮莫凌风。休教轻动。且暂作拘鸾槛凤。朱家虽任侠。季布却潜踪。倘下金鸡再堪豪纵。
五供养
作者：许三阶
朝代：明
体裁：曲

追思感动。意气由来欲吐霓虹。座宾常自满。尊酒不曾空。豪踪堪踵。怎禁得凄凉万种。交情悲卫展。俭啬叹王戎。便到千年纵醒犹梦。
亭前柳
作者：许三阶
朝代：明
体裁：曲

旦上：枝上弄莺簧。唤醒梦魂香。矇眬匀睡脸。倦怯试罗裳。为谁瘦损娇模样。自觉愁来一日即为长。
似娘儿
作者：许三阶
朝代：明
体裁：曲

末扮可汗小旦扮闺华同上：山杂夏云多。卧阴山枕畔横戈。小旦：楼台凭处杨花过。戏抛莲菂。倦欹寒玉。扇动轻罗。
倾杯玉芙蓉
作者：许三阶
朝代：明
体裁：曲

叹惜人间万事非。挥手从兹去小弟此行。不愁那。夜火山妖。毒雾蛮蛇。桂岭炎蒸。鬼国罗施只愁异日呵。。王侯第宅皆新主文武衣冠异昔时。生不遇。令英雄有气。叹驱驰。离筵散处白云飞。
倾杯玉芙蓉
作者：许三阶
朝代：明
体裁：曲

草色青青送马蹄。行止皆无地可怜你。孤凤辞巢。匹马投荒。门外风波。眼底暌违。三洲水浅鱼难至。五岭山高雁到稀。生不遇。令英雄短气。问驱驰。何年却向帝城飞。
傍妆台
作者：许三阶
朝代：明
体裁：曲

旦：你老年花似雾中看。不如高卧且加餐若论孩儿的终身呵。。芙蓉帐小云屏暗料不做。朝朝应上望夫山。老旦：虽如此说。只是向来富贵。如今一时怎消受得这般光景旦：呀。母亲。再休提。妆楼翠幌教春住。舞阁金铺借日悬合前。
傍妆台
作者：许三阶
朝代：明
体裁：曲

旦：莺啼燕语报新年。游人陌上拾花钿偏我母子呵。。孤情迥出鸾皇远。晴花偏自犯江寒背介：好教我。机中锦字论长恨。楼上花枝笑独眠合前老旦。
傍妆台
作者：许三阶
朝代：明
体裁：曲

老旦：泪阑干。北邙松柏锁愁烟。旧时王谢堂前燕。早随阳雁及春还更怜我。一身去国三千里。万死投荒十二年。合：归云尽。落日残。故园相望路漫漫。
傍妆台
作者：许三阶
朝代：明
体裁：曲

蓝田日煖玉生烟。教人气尽忆长安。平沙渺渺迷人远。无因雁足系书还他那里。支离东北风尘际我这里。漂泊西南天地间合前。
八声甘州
作者：许三阶
朝代：明
体裁：曲

乘舆草莽。似炎精息焰。诸吕称王。神人失望。怎做得幕燕如常。一时速正乾坤象。片翳无侵日月光。早防。任深宫高枕徜徉。
八声甘州
作者：许三阶
朝代：明
体裁：曲

老旦：荒唐。少年卤莽。似杞人忧虑。终孺猖狂。净小生：因仇造谤。这胸中机变非良。生：汉时后族终沦丧。唐室山河莫妄量。试详。看它年产禄堪伤。
六犯清音
作者：许三阶
朝代：明
体裁：曲

葱山横黛。榆河开镜。遥障时侵日影。凭阑无语。自怜身染胡尘。春色临关尽。黄云出塞横。游丝罥。落絮零。多情常自不胜情。愁闻折柳悲春曲。怕听吹笳断夜声我想皇都这样时节呵。〔皂罗袍〕。屠苏送煖。子规弄晴。韶华争上春风鬓。愿花神。平分花信。探取一枝新末扮思摩可汗骑马丑杂扮从人随上。
凤皇阁
作者：许三阶
朝代：明
体裁：曲

旦上：蒹葭倚玉。晓起邀郎画翠蛾。青棠新种映丝萝。堪笑鸳鸯独宿。更怜那燕巢故土。
凤皇阁
作者：许三阶
朝代：明
体裁：曲

花明五岭。北雁归飞入杳冥。何时不起故园情。喜得佳宾顾问。酿绿蚁床头未罄。
刘泼帽
作者：许三阶
朝代：明
体裁：曲

天涯阻绝鸾皇影。几番来望断穷阴。寒衣制就将谁倩。付衣介杂收衣介旦：仗羽翎。莫使那寒威近。
剔银灯
作者：许三阶
朝代：明
体裁：曲

他狂言甚无忌讳。奈圣恩反加宽恕。料来已作炎荒鬼。那恇他如鱼得水。这厮少年场妄为。要留心好寻他事机。
剔银灯
作者：许三阶
朝代：明
体裁：曲

萧萧的朔风吹短鬓。王孙草萋萋山径。旦：一片片云障着几重儿苍梧影。一阵阵鸿寄着几番黄榆信。合：思君。胡天粤地。目断各东西。南北共苦辛。
剔银灯
作者：许三阶
朝代：明
体裁：曲

论丰姿非凡可拟。况材具如今无比。一朝圣上诚欢喜。是微臣区区孝意。二人在朱门久栖。论亲情岂容他自私。
北后庭花煞
作者：许三阶
朝代：明
体裁：曲

解下了裹精忠青锦袍除帽介：除下了。能敬惧乌纱帽只道。做鲸鲵遭天讨谁承望。止鞭笞离圣朝。丑笑介：你为伯父伸冤。何等英雄。如今在那里了生：比似你。奸邪们位便牢那能勾。千百年常自保怎如我。看微禄值几毫。视浮生等一毛。史书中上首标。姓名儿后世道。丑：你死在眼前了。尚不自知。还要讲甚么。生：穷通生死都休料。满拚杖下微躯尽。肯向人间壮气消死便也。还含笑伏地介：甘与那。龙逢结伴每日价。地下消遥。
北折桂令
作者：许三阶
朝代：明
体裁：曲

外：凭着这骏马雕鞍。早离了虎穴龙潭。为甚的冒雪冲寒。只因恁手撼天关。舌摇赤电。气吐琅玕。引起我热心一片。恨他们横起波澜。埋没恁义胆忠肝。到如今无门控诉。好教我怒气冲天。
北望江南
作者：许三阶
朝代：明
体裁：曲

外：呀。汉营中铁骑将人赶。麾百队远临边。只听得摐金伐鼓震祁连。激得我棱棱霜剑顿生寒。俺冲先锋敢前。冲先锋敢前。怕甚么官军西出过楼兰。
北朝天子
作者：许三阶
朝代：明
体裁：曲

挂乌号宝弓。树葳蕤绣罿。齐齐四校军威猛叫军校。前面平沙白碛。把犬放过去。。平沙逐犬。塞中原五茸。赤精流。乌龙种。马卒儿左冲。步卒儿右冲。选锋选锋选选锋。合：看三军争先贾勇。争先贾勇。角弓鸣笳吹动。角弓鸣笳吹动暂下小旦带女侍上。
北朝天子
作者：许三阶
朝代：明
体裁：曲

生：军校。流星剑指空。蜿虹旗捲风。星罗贝胄真雄猛。末：禀爷。前面是金微山了生：既如此。把马放过去。。飞黄喷玉。蹑孤云彩虹。镂金鞭。青丝鞚。望龙沙几重。望金微万重。远峰远峰远远峰。合：看三军争先贾勇。争先贾勇。角弓鸣笳吹动。角弓鸣笳吹动。
北朝天子
作者：许三阶
朝代：明
体裁：曲

马腾腾似龙。卒桓桓似熊。堂堂阵列真雄猛叫军校。把胡鹰放过去。。孤飞片雪。骇游禽散风。搏飞猱。抟威凤。罝竿儿挂虹。罼罘儿绕虹。远空远空远远空。合：看三军争先贾勇。争先贾勇。角弓鸣笳吹动。角弓鸣笳吹动。
北沽美酒带太平令
作者：许三阶
朝代：明
体裁：曲

我披霜甲仗龙泉。披霜甲仗龙泉。您奋怒臂敢当先。追兵：你是甚么人。敢打夺朝廷的犯官。若不放裴爷与我。我就抓了你的头去。战介外：你这兵马休来抵死拦。激得俺不耐烦。猛持戟把弓弯。觑他那旌旗闪闪。不由人发上冲冠。尽教您突围挑战。只落得自投灾难。追兵：休得閒说。快快放裴爷来。饶你残生。迟则一刀两断。又战介外：你呵若要俺言旋实难。拚老死桑乾贺兰呀。。女君王誓无相见。
北滚煞尾
作者：许三阶
朝代：明
体裁：曲

外：那李敬业呵。只为女主在朝端上。因此上仗义兴兵挽大唐。若得乘舆返建章。社鼠城狐远遁藏。那反侧闻风自请降今日呵。。君侧奸邪正未央。讨叛除残气不扬恁道。满目烽烟遍四方俺道。祸起萧墙真可伤。便待命将提兵难拦当。怎把我待毙孤臣来倚仗。
北滚绣球
作者：许三阶
朝代：明
体裁：曲

外：哎。俺本待要扫浮云揭太阳。斥群邪回众望只这。一时儿怎看得那奸雄伎俩。丑：谁是奸雄。外：听着恁这厮们说短论长。把那朝纲那宗祊日渐沦亡。便是那唐天子也不免庐陵虚王。丑：老相公。你可自反一反。庐陵王之事。难道也是我李秦授。外：谁知道恁惯雌黄。惯使着猖狂。却不念餐风沐雨先皇创业多辛苦。到做了个弃正趋邪没主张。丑：我怎么没主张。圣上贵为天子。立七庙追王其祖。建嗣以延武氏宗支。此是正理。到说是趋邪。外尚说甚么建嗣追王。
北点绛唇
作者：许三阶
朝代：明
体裁：曲

外：一统山河。尽归女主。叹唐家。宗社丘墟。生何日里驱诸武。
北点绛唇
作者：许三阶
朝代：明
体裁：曲

老旦：梦里欢娱。漏传五鼓。临朝宁。齐祝嵩呼。小生臣入幕叨恩溥。
北赏花时
作者：许三阶
朝代：明
体裁：曲

俺把那一片忠心撼九霄谁道是。触犯天颜起怒涛由你那。万里瘴烟遥尽着这。鞭箠多少。大丈夫那怕那七尺掩蓬蒿。
北醉太平
作者：许三阶
朝代：明
体裁：曲

生小旦带小生末外杂扮军校净丑老旦旦扮侍女戎服上：阴沙蔽空。校猎山东。青茎箭控绿沈弓。看旌旗倒北风。千群胡骑戈铤拥。两行髽首笙簧送。夷歌一唱鼓蓬蓬。胜当年云梦雄。
北雁儿落带得胜令
作者：许三阶
朝代：明
体裁：曲

外：俺恨的世情交道义寒。俺恨的白首盟须臾变。俺恨的遇崎岖袖手观。俺恨的临祸患将人闪。那些儿片语重丘山。我视驱驰如等閒。也只为交难断。忍分开尔我看盘桓。共执辔将前途盼。摧残。那顾得困胡尘两鬓斑。困胡尘两鬓斑。
南侥侥令
作者：许三阶
朝代：明
体裁：曲

关山多路岐。夜色又将阑。马困寒沙行已倦。怎做得趁鸡鸣晓度关。趁鸡鸣晓度关。
南园林好
作者：许三阶
朝代：明
体裁：曲

生小旦：听军声相将近前。叹微躯如何保全。吓得人心惊胆战。怎脱得这迍邅。怎脱得这迍邅。
南尾声
作者：许三阶
朝代：明
体裁：曲

小旦：人生聚散真如幻。生：我一片雄心倍黯然刘兄呵。。你刎颈交情实可怜共下。
南步步娇
作者：许三阶
朝代：明
体裁：曲

生小旦：黄云漠漠交河暗。路似王阳险。通胧夜影悬。跋涉程途。几曾经惯。无处可停骖。不由人珠泪盈双眼。
南江儿水
作者：许三阶
朝代：明
体裁：曲

生小旦：匹马行将久。征途去转难。更飞花遫遫萦人面。胡笳何处声哀怨。长征绝塞程何限。仗你周旋危险。高谊云天。好教我衔恩非浅。
卜算子
作者：许三阶
朝代：明
体裁：曲

生带杂扮院子上：南越暂羁身。瘴海沈云黑。它乡倒屣有佳宾。门外多车辙。
卜算子
作者：许三阶
朝代：明
体裁：曲

褦襶访兰英。下马炎威失。垂杨一带绕朱门。远草俱含碧。
双劝酒
作者：许三阶
朝代：明
体裁：曲

净扮武承嗣上：椒房至亲。威权日甚。朝朝纵淫。时时献佞。终教册立做储君。难道只位极人臣。
双声子
作者：许三阶
朝代：明
体裁：曲

众：论交谊。论交谊习习风生腋。遇知心。遇知心恳恳盟金石。投车辖。投车辖。情未极。情未极。拚夜深沈醉。冰盘狼籍。
双调北新水令
作者：许三阶
朝代：明
体裁：曲

朔风千里度阴山。冷凄凄六花零乱。溟濛迷道路。淅沥透衣衫。怎顾得艰难。整鞭策无留恋。
唐多令
作者：许三阶
朝代：明
体裁：曲

病骨苦支离。孤身叹路岐。可怜人世隔云泥。瘴雨蛮烟迢递。愁似织。泪如丝。
啄木儿
作者：许三阶
朝代：明
体裁：曲

云龙会。豺虎边。燕啄皇孙敢肆奸。自当年白马渝盟。致今朝赤狗漫天为今之计呵。。除是麟符谨按观机变。鸾舆反正从人愿。会见凤翼龙鳞庆百年。
啄木儿
作者：许三阶
朝代：明
体裁：曲

鸾旗远。凤驾迁。龙漦居尊国运艰。这牝鸡鼓翼司晨。那雄狐肆志滔天。鱼书复起潢池乱。狼烟直照甘泉遍。怎得虎踞龙盘保百年。
啄木鹂
作者：许三阶
朝代：明
体裁：曲

嗟鸣凤。恨鸷鸮。赋就悲生同鵩鸟。喜得管鲍交情。多怜范叔绨袍因此上。虞翻落魄心犹傲。形容幸不沦枯槁。老旦：这等还好。生背介：暗心焦。屏悬孔雀。何日鹊填桥。
啄木鹂
作者：许三阶
朝代：明
体裁：曲

悲离玦。折大刀。蒲柳摧残同露草。欲问我尽日行藏。只看短鬓萧萧幸得。桃花一树堪娱老又叹。红鸾影里孤星照今日得你到这里呵。。耀蓬蒿。屏开孔雀。卜日鹊填桥。
啭林莺
作者：许三阶
朝代：明
体裁：曲

夕阳影里斜度鸟。回瞻乡路迢遥。老夫人家去此还有多少路。末：过石桥便是了。生：蓝桥应有裴航棹。整衣介：试征衣山翠拂行镳。到介末：此间已是。裴爷少待进报介生：你看。幽居悄悄。蝶悬蛛网无人到。老旦对末介：快请进来。顾旦介：孩儿。你且进去。旦应介：舞榭妆楼处处遮。门前初下七香车。下末出请生进介生：坐相邀。秦楼径入。耳畔恍闻箫。
啭林莺
作者：许三阶
朝代：明
体裁：曲

风尘荏苒音信杳。教人梦想常劳今日呵。相逢更觉伤怀抱你。数奇未偶忠信涉波涛。驱驰缥缈。又未审程途安好。挹丰姿。卫郎玉润。愁破在今朝。
四边静
作者：许三阶
朝代：明
体裁：曲

小生：惊看烽火关情紧。全凭这书信。雁帛莫浮沈。鸾音要详审合前。
四边静
作者：许三阶
朝代：明
体裁：曲

怀人绝塞魂消尽。凭伊展音问。早度赫连城。速投醴泉郡。合：行行苦辛。时时探听。莫自滞边尘。兼程好前进。
夜游朝
作者：许三阶
朝代：明
体裁：曲

左相东台身贵显。冠惠文貂尾金蝉。职管喉唇。官居帷幄。国步岂容倾崄。
夜游朝
作者：许三阶
朝代：明
体裁：曲

生冠带扮裴胄先上：龙种由来誇上选。喜逢时早入天闲。一片雄心。满腔侠气。万里鹏抟秋汉。
大迓鼓
作者：许三阶
朝代：明
体裁：曲

净：王章谁敢违。他逃回乡国。实犯明威。料今朝罗网难逃避。那怕他插翅向天飞。事到临头。管教噬脐。
大迓鼓
作者：许三阶
朝代：明
体裁：曲

长流出帝畿。蛮方安置。岂得潜归。他昭关夜遁非无意。那五陵报怨更堪虞。莫教养寇容奸。及宾有鱼。
天下乐
作者：许三阶
朝代：明
体裁：曲

生净丑同上生：世事如花落晓风。玉关孤望杳冥濛。分明更想残宵梦。故国依然涑水东。
太师引
作者：许三阶
朝代：明
体裁：曲

末：缘尘业障俱乌有。说法处三生点头。笑支遁求山隐远。羡维摩面壁嵩丘。外：香林尚种先生柳。拂青萍气挟长秋净：上人。你已登彼岸。我尚溺迷津。。戴南冠愧学楚囚。今日里逢君。似泛虚舟。
太师引
作者：许三阶
朝代：明
体裁：曲

论禅宗净业开灵鹫。憩龙宫烟花自幽。磬声鸣巢乌飞集。优昙树常挂狝猴把。无名业网来参透。苦海内急忙回首承诸公枉顾。无以为款。。愧无有芳尊劝酬。空山里共相邀漱齿寒流。
宜春令
作者：许三阶
朝代：明
体裁：曲

众：银题影。玉砌阴。促东风春归几程。徘徊对景。隔林啼鸟如相问。飞不到半点红尘。扫不开几重绿荫郡主。你这等花容月貌。埋没在这里。。算分明。鸾栖枳棘。花埋幽径。
宜春令
作者：许三阶
朝代：明
体裁：曲

小旦：穿芳径。步翠茵。薄罗衣风来自轻。柔情耿耿。为花长抱三春恨。扑风尘香褪衣襟。筛斜日帘移碎影人都说白草城中春不入。看起我那园中的光景呵。。算分明。名园金谷。皇州淑景。
小桃红
作者：许三阶
朝代：明
体裁：曲

东风掠鬓。初日凝妆。睡起娇无力也。暗惜流光。镜台羞自对。膏沐为谁芳。冷落鸳鸯枕翡翠衾与那芙蓉帐也。含娇谁倚傍。转添惆怅。春日偏能惹恨长。
小桃红
作者：许三阶
朝代：明
体裁：曲

香销鸾凤。屏掩潇湘。寒透罗衣薄也。锦瑟凄凉。断肠芳草碧。牵恨柳丝黄。怕对摽梅实唐棣秾与那夭桃放也。阑干閒自傍。没些情况欲捲珠帘春恨长老旦纷卢母急上介。
尾声
作者：许三阶
朝代：明
体裁：曲

交河白草莹如练。灿溶溶明霞光烂末：叫女侍们。将笙歌送裴爷郡主到洞房去。。管取于飞效百年。
尾声
作者：许三阶
朝代：明
体裁：曲

共：洞房佳气春应满。看锦帐香温梦煖。莫使灵虬促夜阑。
尾声
作者：许三阶
朝代：明
体裁：曲

共：遥看故国三千里。无限风波诉与谁只。恐岭外还将轻骑追。
尾声
作者：许三阶
朝代：明
体裁：曲

堪怜有线无针引。泪销夜烛又天明。那能勾寒到君边衣到君外扮刘生杂扮从随上行介。
尾声
作者：许三阶
朝代：明
体裁：曲

旦：生离死别真哀恸。老旦扶介：容易里将人断送。丑：老夫人。小夫人。请自宽心。小人们来时。魏王与李补阙虽曾吩咐。教在路上害了裴爷。本官果毅都尉李爷厚赏我们。教一路好好伏侍裴爷与二位夫人。适才本处官司在此。不得不催裴爷起身。裴爷此去。管取平安。不须挂念。小人在此送二位夫人到岭南便是老旦旦：既是这等。谢天谢地了。。生死交情方知结客功。
尾声
作者：许三阶
朝代：明
体裁：曲

生：南浮涨海人何处。梦断王孙归路迷。落日亭亭向客低。
山坡羊
作者：许三阶
朝代：明
体裁：曲

小旦：眼睁睁拆开双燕。苦哀哀却成孤雁。阴惨惨杀气昼昏。战兢兢魂已飞天畔。泉壤间。茫茫去不还。伤心万古。万古应无限做。鸾镜光分。凤箫声断。堪怜。欲似灵河牛女难。潸然。欲会巫山云雨难。
山坡羊
作者：许三阶
朝代：明
体裁：曲

生：我激昂昂气冲霄汉。烈轰轰志清宫殿。虚飘飘断送一生。急煎煎蚤丧沙场畔。步欲前。行行去不还胸中万事。万事难提遍做。东市遭刑。鸱夷衔怨。堪怜。欲奏广陵琴曲难。潸然。欲听华亭鹤唳难。
山花子
作者：许三阶
朝代：明
体裁：曲

众：忠贞节侠殊堪羡。任摧残赤胆常悬。总浮沈壮心自坚。今日里夷夏同瞻合前。
山花子
作者：许三阶
朝代：明
体裁：曲

当时失路谁青眼。谢居停屈意周全。借鹪鹩一枝暂安。今日里人月同圆。合：更堪誇交盟不寒。孟尝结客得益欢。信陵虚左兴未阑。倒屣迎宾。只手扶天。
川拨棹
作者：许三阶
朝代：明
体裁：曲

生：我地北孤身犯朔风。你母子天南路怎通。似伯劳飞燕西东。似伯劳飞燕西东。泪盈盈征衫染红合前外净扯生先下旦扯不去哭倒地介。
川拨棹
作者：许三阶
朝代：明
体裁：曲

老旦：心悲痛。看风波平地涌。正于飞燕燕情浓。正于飞燕燕情浓。怎翻成离鸾断鸿。合：料今生难再逢。要相逢是梦中外净丑再催介。
归朝欢
作者：许三阶
朝代：明
体裁：曲

豺狼性。豺狼性虺蜮似奸。要把那鸿图更变。改甚么。改甚么龙纪鸟官。料金天岂是你妖狐称乱。生小生：断鳌炼石声名远。汉时吕雉诛夷惨。看你这虎噬鸱张怎保全。
忆多娇
作者：许三阶
朝代：明
体裁：曲

生：白草寒。白刃寒。人世冥途在眼前。忍见你红颜误少年合前丑。
忆多娇
作者：许三阶
朝代：明
体裁：曲

雪影寒。剑影寒。死别生离在眼前。忍见你青锋送少年。合：两下相看。两下相看。血泪浑如涌泉。
惜奴娇
作者：许三阶
朝代：明
体裁：曲

旦：天边。金汉初填。正碧霄万里。片尘无染双星见。桂帐飘飘风煖。试看玳瑁梁间。苏合香中。双栖海燕。合：欢宴。看玉杵会蓝桥。此际云英堪羡。
惜奴娇
作者：许三阶
朝代：明
体裁：曲

生：璧月高悬。更彩云万朵。画堂绕遍祥光满。华烛荧荧星灿。试看孔雀屏间。鸣凤楼中。于飞双燕。合：欢宴。随鸾鹤入青冥。此际裴航堪羡。
意不尽
作者：许三阶
朝代：明
体裁：曲

莫教清漏催银箭。一任娇歌逐宝筵。兴来重整。又何妨十日醉平原。
意难忘前
作者：许三阶
朝代：明
体裁：曲

春色正芳妍。看群祥既集。二姓交欢。画屏凝瑞霭。宝扇拥香烟。
意难忘后
作者：许三阶
朝代：明
体裁：曲

蟾宫畔。鹊桥边。是人世神仙。听箫声缥缈。凤影联翩。
挂真儿
作者：许三阶
朝代：明
体裁：曲

愁听啼鸟频求侣。怜知己刬地分离千里含情。一杯促膝。惆怅青山绿水。
掉角儿
作者：许三阶
朝代：明
体裁：曲

生：向异域藏身避仇。只愁那风沙难受。叹萋斐贝锦无休我。英雄气岂堪僝僽郡主你呵。。检珍奇。备鞍马。卸宫妆。更胡服。兔走星流。合：黄云驰骤。望断首丘。拚韶颜空碛自老。永绝刀头。
掉角儿
作者：许三阶
朝代：明
体裁：曲

生：望阴霾惨澹凝眸。指荒原惊闻刁斗。准备着越剑吴钩。离天罗一似浮云出岫堪叹我。生无归。死无倚。向犬羊。寻侪偶。万恨千愁。
摊破地锦花
作者：许三阶
朝代：明
体裁：曲

望羊城提不起来时景。种种断魂。听孤村落叶风声。老旦：瘴疠重重。海雾冥冥。合：湿云蒸。金缕衣尽沾湮。
摧拍
作者：许三阶
朝代：明
体裁：曲

震雷霆潜龙再腾。需雨露枯荄复生。喜气盈盈。喜气盈盈。一纸家书。万两黄金。破镜仍圆。缺月重明。多侥倖。免却呻吟。车似水。马如轮旦。
斗宝蟾
作者：许三阶
朝代：明
体裁：曲

众：联绵。会合双鸾。是女床飞集。归昌相唤。似团团宝镜动摇纨扇。璀灿。合欢照四筵。同心影万年。合：结良缘。从此曲奏关雎。管取欢期无限。
斗宝蟾
作者：许三阶
朝代：明
体裁：曲

老旦：蹁跹。谪下双仙。是有缘千里。一朝相见。似双丝綵缬同心金篆。辉灿。香飘连理盘。光生比目鲜。合：结良缘。从此赋就桃夭。看取欢情无限。
斗黑麻
作者：许三阶
朝代：明
体裁：曲

小旦：你只为忠贞流离在边。谁知道奸雄图谋有年。今日里死蒙冤。怎得那巫咸下临九天。合：分离此间。悲风泣断猿。若要相逢。除非魂归夜泉。
斗黑麻
作者：许三阶
朝代：明
体裁：曲

我只为朝廷挺身建言。因此把微躯甘心弃捐。今日里死何难。愿与那比干遨游九渊合前旦老旦扯小旦先下净作行刑介末急上。
普天乐
作者：许三阶
朝代：明
体裁：曲

射雕还军声涌。猎骑归金铃动。萦鬟女。萦鬟女间着罴熊。看榆林几处烟浓合：呀。。听清笳闹鬨。连天落照红。翠羽云旓收捲。收捲鼙鼓咚咚。
普天乐
作者：许三阶
朝代：明
体裁：曲

拂云堆云鬟拥。黄花戍花香送。飞尘起。飞尘起绿鬓蓬松。看罗衫袅袅飘风合：呀。。听清笳闹鬨。连天野烧红。翠羽云旓飞展。飞展金钿叮咚暂下生带军校上。
普天乐
作者：许三阶
朝代：明
体裁：曲

接龙城秋云滃。捲鸣沙秋声动。巾㡚湿。巾㡚湿香汗濛胧。一声声佩玦迎风合：呀。听清笳闹鬨。连天野烧红。翠羽云旓飞展。飞展金钿叮咚生带军校上。
普天乐
作者：许三阶
朝代：明
体裁：曲

锦模糊罗裙动。铁兜鍪香云重。芙蓉带。芙蓉带绾着雕弓。跃腾骧赭汗追风合：呀。。听清笳闹鬨。连天野烧红。翠羽云旓飞展飞展金钿叮冬。
普天乐犯
作者：许三阶
朝代：明
体裁：曲

柳丝垂。牵愁绪。马声骄。嘶长路我本待。颂黄台反正乘舆又谁知。赋离骚放逐湘累。飘零何处。一生忠胆能为祟。凤朝阳与孤鹜齐飞。只恨鹰隼张威。
普贤歌
作者：许三阶
朝代：明
体裁：曲

权门奔走便头低。一出人前狐假虎威。逢人逞滑稽。随机搆是非。势利小人如我有几。
朝中措
作者：许三阶
朝代：明
体裁：曲

丑扮李秦授外杂扮从随上：一封诏下九重天。寒星导马前。内苑略施计策。少年断送边关。
朱奴儿犯
作者：许三阶
朝代：明
体裁：曲

看衡阳雁飞锦字。听罗浮猿啼哀泪此时对景遥相忆。益添我旅思凄其。远指竹王祠。烟藏翡翠。逢人岭外稀。更自伤情处。桄榔椰叶暗蛮溪。
桂枝香
作者：许三阶
朝代：明
体裁：曲

孤臣匡正。群凶怀恨。若不计就藏身。只恐那含沙射影。早潜踪杜门。潜踪杜门。交游远屏。莫教开衅。细评论。须知得罪风霜苦。莫负全生天地仁。
桂枝香
作者：许三阶
朝代：明
体裁：曲

庙廊豪俊。山林嘉遁。终不然为患难相侵。肯废却金兰投分。且招寻友朋。招寻友朋。凭伊搆衅。存亡何论莫劳神。人生自古谁无死。怎负平生结客心。
梁州令
作者：许三阶
朝代：明
体裁：曲

小生扮李多祚上：朝来密旨出枫宸。因谶戮流人。故人何计可全生。裁尺素。遣一介。报边庭。
梁州序
作者：许三阶
朝代：明
体裁：曲

生：关山阻绝。沙尘飞满。阊阖金茎隔断。愧我心悬捧日。何时得奏甘泉小生既蒙馆谷。又辱华筵。。多感中原绣帐。塞外氍毹。寒谷春生遍。末：大人。你我地分胡越。同为唐家臣子。僚友之谊。何以为谢。生：帝城双凤阙。在云端。怎得同瞻尺五天合前末。
梁州序
作者：许三阶
朝代：明
体裁：曲

羡相如飞步群贤。捧金瓯半遮羞面。把琵琶拨动。尽成哀怨背低介：那人在此呵。。怎禁胡笳互动。牧马悲鸣。寄宿无人馆。转身介：平沙开翠幕。雁声寒。明月无情却上天。合：回踏舞。团歌扇。把冰弦玉柱频频劝。重进酒。乐尧年生作醉出席背介。
梁州序
作者：许三阶
朝代：明
体裁：曲

羡飞琼吹落人间。偷看小旦介：盼兰情平生稀见。奈云和再鼓。曲终人远转对末介：小生在此。形影相吊。好生凄楚人也。。怎禁孤城画角。别馆寒砧。一派秋声乱。胡尘客鬓老。月空圆。珠树琼枝近碧天合前末。
梁州序
作者：许三阶
朝代：明
体裁：曲

龙城秋早。燕支云满。毳帐穹庐列宴。你是高骞翠凤。蓬蒿暂屈飞翰。看那盘陈冰鼠。杯泻蒲萄。绮席香生遍。五原秋草绿。锦如烟。漠漠燕云淡淡天。合：鸣羯鼓。罗华馔。把青城美酒频频劝。拚酩酊。乐陶然。
梨花儿
作者：许三阶
朝代：明
体裁：曲

净扮武承嗣上：俺家姑娘忒福大。一言出得便开花。带挈侄儿也造化丑扮李秦授上：嗏。。这也造化不是耍。
沈醉东风
作者：许三阶
朝代：明
体裁：曲

想当初云山万重。赋归来今朝堪咏。也强似那毒雾炎风。强似那毒雾炎风。更囊金足用。少甚么翠围珠拥。合：这欢情自浓。何必三公万钟。又何须眉攒两峰。
沈醉东风
作者：许三阶
朝代：明
体裁：曲

旦：想当初关山万重。赋閒居今朝堪讽。也强似那宿水餐风。强似那宿水餐风。更旨甘可奉。况兼着瑟调琴弄合前生。
浆水令
作者：许三阶
朝代：明
体裁：曲

老旦众：最堪誇玉姿郎面。恰相逢桃花妇颜。遥看五岭作盟山。还将涨海设誓弥坚。合：今日里天可鉴。休教沟水东西怨。南山上。南山上。鸳鸯不散。长交颈。长交颈。欢庆千年。
海棠春
作者：许三阶
朝代：明
体裁：曲

凭轩涕泗流。羁望伤千里。
渔家傲
作者：许三阶
朝代：明
体裁：曲

愁脉脉去国离家委路尘。沈沈的象郡。迢遥龙荒绝信。旦：把我鸳鸯轻离散。带围宽尽。旦：凭谁寄庾岭梅花。怕深山猿泪数声。几登临。万水千山。千山中路怎行。
满庭芳
作者：许三阶
朝代：明
体裁：曲

末上：公子贤豪。将军义侠。论交意气纵横。伸冤廷诤。杖下死重生。远向岭南窜迹。因辐辏旧日姻盟。潜归去。风波平地。夫妇各飘零。孤征边塞。苦。可汗雅重。赠女殷勤。恨谗言搆难。遁入胡尘。铁骑挺身随护。交情重死有馀荣。恩诏下。除残起废。完聚乐升平。
满江红
作者：许三阶
朝代：明
体裁：曲

雪满长途。折梅传远信。
滴溜子
作者：许三阶
朝代：明
体裁：曲

净末：你道是。你道是园林烟雾如织。又谁知。又谁知繁阴转移蔽日罢罢。。拚一死五羊城北。小生外：且把人间閒是非。总付浮沤迹。共醉高歌。莫负杯浮琥珀。
滴溜子
作者：许三阶
朝代：明
体裁：曲

末小生：当日里。当日里丰蔀昼迷。今日里。今日里宸衷天启。再见君臣鱼水。捧纶音出禁闱。无私天地。彰殚分明。纤毫不渝。
猫儿坠
作者：许三阶
朝代：明
体裁：曲

小旦：清歌艳舞。飞雪共停云。莫惜追欢笑语频。蛾眉好趁汉宫春。合：娉婷。且乐青镜韶年。白昼芳辰。
猫儿坠
作者：许三阶
朝代：明
体裁：曲

开林选胜。浮影忽西沈。杰阁烟含石气青。一方明月可中庭合前。
玉井莲
作者：许三阶
朝代：明
体裁：曲

丹心一点奏明光。拚死忠贞无两。
玉交枝
作者：许三阶
朝代：明
体裁：曲

旦：别离俄顷。叹今朝浑如转蓬也曾闻得诗云。兔丝从长风。根茎无断绝。无情尚不离。有情安可别。。他无情犹似分离重。可教我各自西东。炎蒸粤峤瘴烟浓。寒生陇水霜威猛合前外净丑又催介。
玉交枝
作者：许三阶
朝代：明
体裁：曲

生：骤然惊恐。在须臾你西我东尝闻得诗云。南山有桂树。上有双鸳鸯。千年长交颈。欢庆不相忘。。那鸳鸯犹得时相共。怎教我拆散雌雄。霜风燕塞枉悲鸿。梅花庾岭空萦梦。合：知道是何年再逢。怎能勾今生再逢外净丑催介。
玉胞肚
作者：许三阶
朝代：明
体裁：曲

小生：昏衢坑堑。设机谋无端逞奸。只因你一字胡搊。可怜他万命含冤。秪恇千载肆鹰鹯。谁识今朝泣杜鹃。
玉胞肚
作者：许三阶
朝代：明
体裁：曲

微时故剑。怎教他沈埋在渊。那白头沟水堪悲。更扊扅富贵须怜。黄云何日驾双鸾。红泪休教染杜鹃。
玉胞肚
作者：许三阶
朝代：明
体裁：曲

微风纨扇。叹年来分开合欢。怎禁他梦断黄沙。忍教他闷损朱颜。榆关有日会双鸳。桂岭何须怨杜鹃。
玉胞肚
作者：许三阶
朝代：明
体裁：曲

生：权门鹰犬。惯逢迎。常工胁肩。看奸谋嘻笑藏刀。更谗言贝锦滔天。已从欢会拆鸳鸾。险做冤魂托杜鹃。
玉芙蓉
作者：许三阶
朝代：明
体裁：曲

丑：奸邪犯德威。流窜遭摧败。是游魂没主。死命无归陛下登极以来。凡所放流。已数万人。一旦同心为逆。深足为虑。谶曰代武者刘。正应在流人身上。陛下若不尽杀流人。臣恐为祸不小。。须知有毒防蜂虿。莫自无端纵虎豺。合：休轻贷。早驱除祸胎。管取那万年长此乐无涯。
玉芙蓉
作者：许三阶
朝代：明
体裁：曲

净丑上酒介：奇花感睿才。胜事邀行盖。似横汾曲奏。在镐筵开。文移北斗成天象。酒近南山作寿杯合前。
玉芙蓉
作者：许三阶
朝代：明
体裁：曲

小生上酒介：皇风扇九围。圣德超千代。看花神奉诏。东帝扬辉。香飘白雪依旌盖。色借青阳艳酒杯。合：邦家瑞。喜阳和早回。惟愿取万千长此乐无涯。
玉芙蓉
作者：许三阶
朝代：明
体裁：曲

老旦赐众酒介：尧尊傍日隈。舜乐临风外。看琼筵正启。宝扇横开。花迎喜气何须待。鸟识欢心却再来合前老旦。
琐寒窗
作者：许三阶
朝代：明
体裁：曲

念金兰远戍边庭。命驾今朝万里轻裴太仆再谪北庭。好生记念。我今往彼探望。不免到他家中讨取家书寄去。。向机中苏蕙。好觅回文。岭头梅树。寄将春信。早来到旧游三径叩柴门。杂叩门介外：孤帏应自梦魂惊。旦：外面有人扣门。母亲有请。外隔墙早启朱唇老旦上。
琐窗郎
作者：许三阶
朝代：明
体裁：曲

小旦：叹英年壮志蹉蛇。受迍邅遭坎坷他此行呵。。料无家弹铗。气足悲歌。我居停下榻。礼应虚左。羡他生平忠义甘蒙祸。供帐具候鸣珂。
琐窗郎
作者：许三阶
朝代：明
体裁：曲

羡英年壮节堪多。似冰心在玉壶。散财结客。侠比三河。风流倜傥。名倾六辅。更怜他生平忠义能为祸。亲按辔迓鸣珂。
生查子
作者：许三阶
朝代：明
体裁：曲

丑扮李秦授上：孺子犯天威。远谪投荒裔。只道瘴烟悲。却赴鸳鸯会。
生查子
作者：许三阶
朝代：明
体裁：曲

带冕侍黄扉。棨戟开朱邸。尊酒送良时。歌舞娱长夜。
画眉序
作者：许三阶
朝代：明
体裁：曲

众：槐阴覆庭屋。翠葆当轩弄金色。碾玉盘朱李。静沈寒碧。瞻北阙。有日刀头。笑佞倖都冠巾帼合前生。
画眉序
作者：许三阶
朝代：明
体裁：曲

西园宴佳客。醁蚁冰浆尽浮碧。看池荷跳浪。泪珠倾滴。心哽咽。狐鼠当途。欢宴会羊求相集。合：清泉百尺寒飘栗。且醉碧纱窗北。
短拍
作者：许三阶
朝代：明
体裁：曲

生：落魄天涯。落魄天涯。浮云流水。改村妆潜行岭陲。去去首重回。弃旧游几番萦系。盼不见晋原迢递。怎能勾随风直至。策归骑返乡闾。
破阵子
作者：许三阶
朝代：明
体裁：曲

老旦旦外扮老院子丑扮校尉同上老旦：两处参辰分散。一般泪雨如倾。旦：回首燕山人去远。遥望衡阳雁几群。合江村独自行。
神仗儿
作者：许三阶
朝代：明
体裁：曲

恩从天至。恩从天至。传呼虎使。看祥云影里。拥出白麻黄纸。宣丹凤下金鸡。宣丹凤下金鸡。
秋叶香
作者：许三阶
朝代：明
体裁：曲

老旦扮武后小生扮昌宗净扮承嗣旦丑扮宫女外杂扮宦官从上老旦：一统华夷环向。奈朝端群小诪张。小生净：巍巍圣主计周详。有何事更须酌量。
红绣鞋
作者：许三阶
朝代：明
体裁：曲

霏霏瑞霭炉烟。炉烟。荧荧独映珠帘。珠帘。鸣凤管。吸龙川。歌扇软。舞衣斑。娱舜日。乐尧天。
绕地游
作者：许三阶
朝代：明
体裁：曲

才离金殿。飞马交河畔。只为金兰。敢辞劳倦。
绵搭絮
作者：许三阶
朝代：明
体裁：曲

老旦：残年衰鬓。风浪频惊。望断黄云。绝塞谁招楚泽魂。最伤心母子浮萍。内作鹊噪介旦：母亲。昨夜灯花结蕊。今朝鹊噪檐前。我们这般光景。有甚好处。老旦：须信灯花没准。鹊噪无凭。遥把那泪滴穷泉。怕听萧萧打叶声。怕听萧萧打叶声净小生杂扮官卒上。
绵搭絮
作者：许三阶
朝代：明
体裁：曲

蛾眉愁锁。异国叹飘零。白骨胡尘。正是青闺梦里人。最伤心月冷黄昏。痛杀天阍谁叩。薤露难闻。顿教我红粉成灰。怕听松窗雪打声。怕听松窗雪打声。
胡捣练
作者：许三阶
朝代：明
体裁：曲

老旦旦同上：六花淅淅洒窗楞。去人无信旦：两地分离。指望同归故里。谁知道永绝今生。
舞霓裳
作者：许三阶
朝代：明
体裁：曲

今逢再造盛明年。盛明年。恩荣喜至五云端。五云端。共看圣泽深无阻。且自称觞庆寿乐钧天。早漏泄春光一线。猛听得鸟弄歌声杂管弦。
节节高
作者：许三阶
朝代：明
体裁：曲

众：夷歌捧玉盘。对婵娟。眉峰巧画宫妆浅。祥云遍。瑞气连。冰轮满。金辉玉映真堪羡。胡风猎猎飞双雁合前。
节节高
作者：许三阶
朝代：明
体裁：曲

众：金尊对绮筵。赤绳牵。秾桃塞外应开遍。红丝幔。叶凤占。三星现。蒹葭倚玉真堪羡。双帘好取悬双雁。合：莫上龙堆望故乡。却疑身在瑶台畔。
花落寒窗
作者：许三阶
朝代：明
体裁：曲

他念良人紫塞淹留。寄征人针线绸缪。生：荆妻与岳母好么外：你那夫人呵。。娇姿瘦损。不比寒衣丰厚。子和母茕茕相守。生哭介：休休。冷落衾裯。怎能同典鹴裘。
花落寒窗
作者：许三阶
朝代：明
体裁：曲

想当初燕侣莺俦。到如今凤泣鸾愁。交知阻隔。况撇五龙金友。一重怨做两重迍遘。休休。绝塞羁留。怎如王粲登楼。
菊花新
作者：许三阶
朝代：明
体裁：曲

净丑外扮一冠服一行衣一野服上：论交却忆十年时。驻马衔杯问谪居。白日丽南隅。别路青青草细。
薄倖
作者：许三阶
朝代：明
体裁：曲

老旦扮卢母旦扮卢氏上：迟日催花。东风泪眼。叹佩兰香老。子规声断。旦：淡云阁雨。轻寒轻煖。合：屏山掩。压重檐半庭清昼。向南楼一声归雁。
行香子前
作者：许三阶
朝代：明
体裁：曲

生小旦同上：玉佩珊珊。锦绶翩翩。萦心处望眼悬悬。
行香子后
作者：许三阶
朝代：明
体裁：曲

胡云冉冉。塞草芊芊。正得意。重相会。喜绵绵。
西地锦
作者：许三阶
朝代：明
体裁：曲

礼乐夷风归正。衣冠汉制常新。函关回首长安近。恍闻上苑莺声。
解三酲
作者：许三阶
朝代：明
体裁：曲

小生净：叹无知穷酸魍魉。做当车怒臂螳螂。出言厮挺真无状。怎饶他伏法云阳。老旦：他言词喋喋虽不妄。意气翩翩甚慨慷。小生净同应介老旦：须轻放。净小生又应介老旦：看青年美质。忍使沦亡。
解三酲
作者：许三阶
朝代：明
体裁：曲

生：我非是一家阿党。也只为万古纲常。由来妇道无相抗。怎临朝擅夺乾纲。老旦：何物小子。敢发此言。扯他出去。外杂扯生介生留介：天时灾异徵非妄。人事兵戈势已张。老旦：快扯出去。谁听你虚诳之言。外杂又扯生又留介：非虚诳。速乘时反正。莫自贻殃。
谒金门前
作者：许三阶
朝代：明
体裁：曲

末带净扮从随上：黄云断。锦绣拂庐霜染。焱拉旌旗天外捲。自觉秋光历乱。
谒金门后
作者：许三阶
朝代：明
体裁：曲

玉塞关河远。南望着泪珠如霰。它乡犹幸逢青眼。稍宽离别怨。
贺圣朝
作者：许三阶
朝代：明
体裁：曲

晨光乍启銮舆。祥烟欲傍龙旂。双瞻御座引朝仪。率舞向丹墀。
逍遥乐
作者：许三阶
朝代：明
体裁：曲

小旦带丑净扮侍女上：隔院春催紧。多少落英相倚恨。青娥红脸笑来迎。向碧阑干外。赤玉楼前。缓步閒吟。
金字经
作者：许三阶
朝代：明
体裁：曲

吹笛介：暗飞声。散入春风满洛城。曾绝朱缨吐锦茵。茵也么茵。愁中柳尽生想那。宋袆风流韵九成。
金字经
作者：许三阶
朝代：明
体裁：曲

弹琵琶介：寄春情。掩抑凄锵多好声。袖拂龙门空自生。生也么生。怀风殊复清想那。发种明君怨未平。
金字经
作者：许三阶
朝代：明
体裁：曲

歌介：动朱唇。春煖江城斜日阴。舌上宫商且杂陈。陈也么陈。莺啼汉苑春想那。抚节韩娥度曼声。舞介：试抖身。长袖回鸾市欲倾。鹤顾低鬟逐上声。声也么声。衫飘曲未成想那。飞燕翩翩掌上轻。
金珑璁
作者：许三阶
朝代：明
体裁：曲

旦持衣上：分飞方抱恨。授衣早是秋深。鸿雁至信音沈我怀人空泪尽。北望枉自伤神。且裁心锦。刀尺傍寒檠。
锦衣香
作者：许三阶
朝代：明
体裁：曲

生旦：洛浦边。天台畔。巫岫巅。江皋岸。红线姻联。赤绳缘绊说甚么。云来似墨瘴如烟。且吹箫凤岭。合卺龙川。合：喜中屏却从借剑。看批鳞已成奠雁。此日缘非浅。百年姻眷。兔丝根蒂从风无断。
长拍
作者：许三阶
朝代：明
体裁：曲

生：望里关山。望里关山。王孙愁绪。白云飞故乡何处。老旦：那岭头梅树。几翻儿心惨流离。山树啭黄鹂。喜声声向枝头唤人归去。客里凄凉谁共语。怎禁得涉水登山道路时。旦：盼垂杨那虞坂旧风色。料难免依依故主凄其。
长相思
作者：许三阶
朝代：明
体裁：曲

老旦扮卢母旦同上：琐窗寒。怨寂寥。更忆王孙魂转。踏莎行路遥。旦：玉楼春。景自饶。我倦寻芳困碧桃。绮罗香渐销。
霜天晓角
作者：许三阶
朝代：明
体裁：曲

小旦扮闺华旦扮侍女随上：海棠睡醒。晓日窥妆镜。翠黛眉湾汉月。青丝髻挽乌云。
风入松
作者：许三阶
朝代：明
体裁：曲

俺秪见皇州春色起愁城。白日浑无精景。小旦：爹爹。这等说起来。难道到不如俺这里末：俺这里。蛮夷尚识君臣分。小旦：爹爹。这是怎的说。末：孩儿。你那里晓得。如今女主当朝。更兼奸臣窃柄。满朝的官。只有裴炎侃侃直言。又被众人罗织。登时就杀了。小旦：有这等事。可惜可惜末：他还有一个侄子裴胄先。年方十七。官居寺丞。又要上封事。不知怎么了。。抒孤愤犯颜匡正。草短疏含冤叩阍。怜忠义萃一门。
风入松
作者：许三阶
朝代：明
体裁：曲

小旦：朱云折槛枉嶙峋。忠赤有谁怜悯爹爹。你怎么不救他一救。也学那满朝的官。做。寒蝉声咽西风紧。末：呀。我们是夷人。怎好干预朝政小旦：正是。爹爹。我们管他则甚。趁这时节呵。。且莫惜歌残舞困。还自乐朱围锦屏。任理乱不须闻。
风马儿
作者：许三阶
朝代：明
体裁：曲

生带末院子同上：黯淡彤云六花骤。凝阶掩映梅花瘦。望里冰山。玉尘拥簇。夕阴里远空如昼。
馀文
作者：许三阶
朝代：明
体裁：曲

众：竹影桐阴映瑶席。雪藕冰壶泻玉沥。可惜情长马归急。
香柳娘
作者：许三阶
朝代：明
体裁：曲

忆乡关梦中。忆乡关梦中。不禁倥偬。净：老爷。你看前面为甚么有好些官兵来了。生望介：旌旗日暖龙蛇动。我们且避一避。末众上：望清尘目穷。望清尘目穷。河抱紫关重。山通玉门迥。遇介：前面来的莫不是裴太仆大人么。生：小生裴胄先。曾叨任太仆寺丞。末揖介：下官思摩可汗。特来奉迎。生：小生素不识荆。何敢远劳。末：昔年下官在光顺门仰慕高风。至今渴想。今日车驾远来。故此亲来迎接。生：喜匆匆乍逢。喜匆匆乍逢。倾盖披衷。连镳飞鞚。
香柳娘
作者：许三阶
朝代：明
体裁：曲

恨奸雄计通。恨奸雄计通。九阍莫控。青青草色行相送。叹风波骤逢。叹风波骤逢。零落并枝红。惊开合栖凤。净：老爷。只是路途遥远些。生：望烟云万重。望烟云万重。迹逐离鸿。心随飞鞚暂下末带小生杂从上。
香柳娘
作者：许三阶
朝代：明
体裁：曲

生：叹飘零转蓬。叹飘零转蓬。穷途谁共。感使君地主能推奉末：下官虽是夷人。。仰贤豪下风。仰贤豪下风。御李幸增荣。班荆更相重。生：不敢。合：把归骖并拢。把归骖并拢。云罨花骢。烟迷飞鞚。
香柳娘
作者：许三阶
朝代：明
体裁：曲

驾雕鞍玉骢。驾雕鞍玉骢。干旄前拥。中原莫道无麟凤。痛英雄数穷。痛英雄数穷。白日贯霓虹。清朝失梁栋。丽晴皋日融。丽晴皋日融。绛节先横。画轮飞鞚暂下生净上。
驻云飞
作者：许三阶
朝代：明
体裁：曲

二谢当年。报主生平愿不违。死者追无地。生者忠堪许嗏。。削迹叹艰虞。才堪用世。伏乞垂慈。速把刀环赐。会使夔龙集凤池。
驻云飞
作者：许三阶
朝代：明
体裁：曲

虐过坑儒。兰桂俱同秋草萎。雨泣流人涕。日上愁云蔽嗏。。流恨满山隅那李秦授呵。。王章难恕。伏乞垂慈。少雪英雄气。万里无留楚客悲。
鲍老催
作者：许三阶
朝代：明
体裁：曲

众：乡关阻隔。炎云眇眇遮山色。愁肠切切头应白。喜朋侪共閒。歌情绸密。黄昏月照归未得。消愁饮尽杯中沥恐杯将尽愁无极。
鹊桥仙
作者：许三阶
朝代：明
体裁：曲

老旦：奎章启秘。上林呈瑞。庆豫堪誇绝代。小生：箫声常绕凤皇台。愿花下承恩万载。
麻婆子
作者：许三阶
朝代：明
体裁：曲

旦：别离别离乡国远。羁危万里身。老旦：跋涉跋涉程途险。衰年万里行。合：行行侧望苦伤神。珠泪界破胭脂晕。会合无凭准。何日是归程。
秋日徐子复从昆山来同游高云从水居
作者：许世卿
朝代：明

高山结宇傍湖边，远客来游此系船。霁色半空云映日，波光万顷水连天。尊倾浊酒欢成醉，尘拂清风论入玄。秋景正佳看未厌，尚期月夜共陶然。
丙辰冬过中京书事
作者：许中丽
朝代：明
体裁：七言律诗

凤凰城阙紫霄间，历数有归王气还。旧说图书符洛邑，新瞻玉帛会涂山。太平有象耕桑盛，边奏无闻甲胄闲。自古贤才跻盛美，愿歌《天保》答龙颜。
肇庆披云楼
作者：许仁
朝代：明

麟次飞甍出女墙，白云拂槛自波扬。九天云汉星辰近，千里山河草木香。列坐壶觞论乐事，窥帘莺燕语年光。使君清论皆民瘼，不似南楼庾亮狂。
三槐台
作者：许令典
朝代：明
体裁：七言律诗

谁架高台眺望平，三槐无树只空名。藩篱不限千家月，睥睨遥临百雉城。行踏莓苔惟鸟迹，坐筹钱谷念民生。移壶且欲持螯酌，恐负重阳一日晴。
咏铜柱
作者：许令典
朝代：明
体裁：七言律诗

双立金茎岁月多，标云插汉自嵯峨。即非承露擎仙掌，岂是分茅继伏波。日暇盘桓聊寄兴，酒阑徙倚亦高歌。昔人应为冯夷镇，永奠坤灵控大河。
题陈平叔陋巷
作者：许令典
朝代：明
体裁：六言诗

狭巷难容旋马，小池也爱笼鹅。客来儿子教揖，兴到老人自歌。
九鲤河宿水晶宫慨然有怀赋此见志
作者：许令瑜
朝代：明
体裁：古风

笋舆侵晨出东郭，放散官衙踏丛薄。何岭当前高插天，危崖怪石参相错。蹩躠山腰度山顶，顶上芝田开百顷。宛在层城玄圃间，天工幻出人间景。破山裂壁亘玄流，巨灵凿出翻龙湫。倾峦回礴千堆雪，冻脱云根穿冷穴。水晶宫前夜半雷，蛟螭怒吼真奇绝。须叟旭日下扶桑，悬溜霏霏喷瑶光。琤琮千尺鲛人泪，轻绡素箔仙人裳。贪奇更进历诸漈，贾余馀勇穷幽契。桃源洞口千树花，宛童木上栖神鸦。相传此中多仙子，修饵真丹得不死。湖中蜿蜒跃鲤鱼，鳞满三百六十馀。一夕跨之乘云去，顷刻三壶下八区。至今犹留巨人迹，石床尊酒谁为客。使我怀古更茫然，遐情亦欲飞凫舄。顾余凡骨不得仙，返步徘徊祇自怜。不学辟谷李议郎，服苓中泄促其年。不学鸱视董弘农，呼吸气结噎丹田。吁嗟世事等蕉鹿，峦雉蓬莱亦变迁。不如勤买抛青春，沧湄海浦学波臣。得年八十更万日，不见兵革为尧民。故乡明月来石室，低头顾影思如失。淹驻沧浪亦忆家，凌风送我归何日。
午睡
作者：许仪
朝代：明

开山第一是庄周，配食陈抟共小休。此老胸中无个事，问余身外更何求。窝能安乐方高枕，国是华胥好烂游。闻道蝶庵堪避世，未须范蠡五湖舟。
磻溪歌
作者：许仲琳
朝代：明

短杆长线守磻溪，这个机关那个知。只钓当朝君与相，何尝意在水中鱼。
九月晦日感怀
作者：许伯旅
朝代：明

长啸拂吴钩，南图惜壮游。乾坤同逆旅，风雨忽穷秋。牢落庄周剑，飘飖范蠡舟。行藏吾敢必，天意信悠悠。
奉怀潘松溪先生
作者：许伯旅
朝代：明

壮日劬书尽五车，攀龙曾上太清家。老归栗里惟耽酒，官满河阳尚有花。岁晚骅骝知道路，天寒鸿雁啄汀沙。英贤出处关机运，亦欲东溟理钓槎。
奉西野王先生
作者：许伯旅
朝代：明
体裁：七言律诗

远游无复赋离骚，岁暮犹思范叔袍。归去钓竿秋水隔，坐来庭树月华高。鱼龙矫矫矜鳞甲，鸿雁冥冥惜羽毛。回首寒江易萧瑟，放歌时觉寸心劳。
岁暮有怀在京诸友
作者：许伯旅
朝代：明

岁寒谁制女萝衣，回首天涯生事微。带剑不辞屠狗辱，读书空愧斫轮讥。丹丘云树三江隔，白下鳞鸿十月稀。闻说五湖春色起，棹船却欲话南归。
怀式古生
作者：许伯旅
朝代：明

岩色幽栖地，泉溪十里村。夕阳山在屋，秋水月当门。委巷无车辙，贫家有瓦盆。百年尘外意，寥阔共谁论。
悠然阁为盘所赋
作者：许伯旅
朝代：明
体裁：古风

屏迹卧空谷，萧然谢喧豗。晨兴坐飞阁，若见南山来。双鸟何翩翩，孤云共徘徊。胜景自兹得，尘心日悠哉。有客方外归，时来展幽怀。觞咏或终日，了无形迹猜。地迥机已息，语忘中自谐。愿言蒋生径，卒岁从君开。
松山道中贻林左氏
作者：许伯旅
朝代：明
体裁：五言律诗

簪组非吾好，丘园乃素心。孰知西郭路，重为故人寻。水落江逾壮，天寒日易沉。飘零惭夕鸟，栖息每同林。
题扇面小景为王微冲赋
作者：许伯旅
朝代：明
体裁：五言律诗

日脚下林垌，秋光入户庭。断云归绝壁，飞鸟坠空青。松籁风中得，渔歌石上听。扁舟如可问，吾亦泛沧溟。
题林周民山矾图
作者：许伯旅
朝代：明

山矾入画古所少，我昔见之倪赞家。问君何处得此本，水屋十月来春花。东风著树香满雪，长须滴露金粟结。一枝独立霜霰余，已觉江梅是同列。惜哉此物知者稀，深林大谷多所遗。牧竖樵童尔何苦，剪伐每同荆棘归。林君本是鳌头客，高卧云间人莫识。酒酣挥袖卷新图，一笑西山眼中碧。
题林盘所学民家藏温日观葡萄
作者：许伯旅
朝代：明

张颠草书天下雄，醉笔往往惊群公。温师作画亦若是，我知画与书法通。葡萄何来自西极，枝蔓连云引千尺。世间画者谁最高，温师自有葡萄癖。当时豪贵争邀迎，掉头辄走呼不应。酒酣耳热清兴发，挥洒始觉通神灵。东家雪练西家帛，布地待师师不惜。芒鞋踏墨云海翻，满把骊珠轻一掷。百年画意谁见之，破幅萧条今尚遗。心垢都除入清净，不尔妙悟何能为。忆我携书客淮右，大官都送葡萄酒。寒香压露春瓮深，风味江南未曾有。林君对此心忉忉，谓余亦种葡萄苗。何当酿酒二千斛，愁来一饮三百瓢。
题林药所家藏子昂枯木竹石图
作者：许伯旅
朝代：明
体裁：古风

魏公之画今罕得，君家此图才数尺。酒阑客散试一观，坐觉苍烟动虚壁。春雷劈树江雨黑，奔涛湱籁鸣相激。乘槎仙去佩声寒，夜深却抱支机石。想当意到挥洒时，众史见之应辟易。精灵惨淡出肺肝，残墨凄凉睹颜色。买舟昔日过吴兴，载酒曾上鸥波亭。当时池馆意萧瑟，但见水竹含空青。百年兴废未易明，草堂昨夜风雨惊。山灵怪我且归去，醉卧白石听秋声。
题画
作者：许伯旅
朝代：明
体裁：古风

敛迹卧空谷，居然谢嚣喧。闲庭落叶满，始觉风露繁。夕照堕木末，秋阴入云根。心清趣自得，何必栖桃源。
题赵撝谦六书
作者：许伯旅
朝代：明
体裁：古风

六书变灭同云霞，后有作者谁专家？考亭先师昔志此，老弗及为犹叹嗟。君生远在考亭后，执策无从道何授。力窥篆隶著明言，百世重是清门胄。阴阳垂象日月悬，宫徵迭奏声相宣。神融理得非偶尔，旁畅曲通因自然。荒坟断简科斗蠹，猛雷破石天书露。昔人辨鉴极微茫，非君孰得知其故。文章与世相推移，道在勿忧知者稀。休风一散久当复，我已识子穷几微。时时洒翰写胸臆，巧匠旁观惨无色。短梭挂壁风雨来，古剑腾波百灵泣。往代扬雄空好奇，闭屋草《玄》头尽丝。至理无闻世无补，更千万语今何为？赵君赵君当自惜，持此自可垂金石。圣贤坠学久寥寥，上帝毋令六丁得。
题馀姚张氏翠竹轩
作者：许伯旅
朝代：明
体裁：古风

四明之西天姥东，青山崛起摩高穹。若翁种竹住其下，已觉地与桃源通。手招仙客碧云里，石室阴阴落花紫。秋风夜半天上来，汹若沧溟六鳌起。忆昨红尘暗江海，金谷平泉一时改。冰枯雪死斤斧馀，不意此君今尚在。拂石弹琴坐碧溪，悬崖飒遝吹云霓。壑龙春翻后土裂，皓鹤夜舞青天低。百年行役悲陟岵，轩中故物谁为主？葛陂变化元有神，白发淮南梦烟雨。我家有竹千万竿，老屋萧瑟常风寒。浪迹天涯未归去，作诗愧我青琅玕。
赴海宁崔指挥相邀马上赋此
作者：许信
朝代：明
体裁：七言律诗

红缨白马紫丝缰，路出山城踏晓霜。潮涌沧溟声飒沓，日升旸谷影微茫。青烟矮屋烧鹾灶，白日长堤捍海塘。笑问侯家何处是，辕门细柳两三行。
咏怀
作者：许倓
朝代：明

头童齿豁竟成翁，重忆当年事事空。董相下帷徒挟策，班生投笔未临戎。飘零剑佩秋风老，萧瑟家园暮雨蒙。愁绝那堪兼永夜，捣人心曲是寒虫。
塞上曲
作者：许倓
朝代：明
体裁：七言绝句

古北关前月似霜，石塘岭下塞云黄。鸣笳夜半边声起，不见征夫亦断肠。
西砰路
作者：许僩
朝代：明
体裁：五言绝句

苍苍古木中，夕阳忽已晚。隔浦闻鸡鸣，人家知不远。
题梁尚书赐麟堂
作者：许僩
朝代：明
体裁：七言律诗

闻道天边瑞应来，百年昼锦此堂开。裴公原系安危望，郭令仍兼将相才。辽海清风歌九罭，常山明月荫三槐。汉家麟阁无劳羡，自有高门接上台。
回澜石
作者：许国
朝代：明
体裁：古风

平山蜒蜿遥山里，岸转沙穷翠屏起。回作澄潭玉镜开，一片芙蓉插秋水。芙蓉秋水照晴空，云锦参差图画中。壁立千寻势不倚，冲波逆障何其雄。世间之水总流东，谁当横溃皆天工。君看万古黄河上，片石孤悬砥柱峰。
大阅应制
作者：许国
朝代：明
体裁：七言排律

鸾舆宵驾凤皇城，羽仗晨临虎豹营。闪日旌旗通御气，殷雷笳鼓杂春声。千夫尽是幽并侠，七萃俱传卫霍名。蹀躞银鞍大宛马，陆离金甲曼胡缨。屯来云鸟浑为阵，练后林猿总识兵。队队穿杨呈技绝，双双超乘斗身轻。北庭咫尺降封豕，南海须臾斩巨鲸。又见轩车驰涿野，岂如汉舰集昆明。椎牛竞奏军中乐，饮马谁歌塞上行。全胜古来惟不战，愿敷文德洽升平。
憩张荆山山房
作者：许国
朝代：明
体裁：五言律诗

一榻深云里，空亭万木疏。门开青嶂合，月上碧帘虚。幽鸟啼山木，童儿摘野蔬。秋风何处起，落叶满山渠。
拟御制劝农诗
作者：许国
朝代：明
体裁：古风

四民皆天职，嗟农独苦辛。所以古哲王，巡省及兹辰。箫鼓吹豳诗，训迪良谆谆。东郊土脉动，好鸟鸣芳春。桑间拂其羽，催耕一何频。乘时播嘉种，原隰何畇畇。念兹民所天，珠玉安足珍。一日苟不作，饥寒将立臻。勿惜沾体劳，但忧年岁屯。沾体劳尚可，岁屯伤我民。忆昔先皇时，端居轸郊闉。载赓悯农咏，丕扬烈祖仁。禁苑籍千亩，雨旸雩百神。玉食岂不足，贵令四海均。九重高结念，况尔谋其身。古人有良言，岁计在于寅。岂伊公家赋，妇子亦相亲。春风正发育，万物皆鲜新。勉以东作力，伫见西成禋。
月夜集余太史宅观白药
作者：许国
朝代：明
体裁：七言律诗

冰姿绰约照人寒，锦席淹留尽客欢。上苑名花春后得，美人遥夜月中看。高歌脱帽狂呼酒，半醉移灯数倚阑。明日还来可乘兴，莫教风露暗摧残。
杏花春燕应制
作者：许国
朝代：明
体裁：五言排律

常随春社至，偏向上林飞。乱掠轻红过，频穿积翠围。芹泥堪采掇，花雨正霏微。幸得巢金屋，毋令点玉衣。雕梁时自语，绮户静相依。披对思琼苑，当年赐宴归。
玉溜泉
作者：许国
朝代：明
体裁：五言排律

水石净娟娟，殊方一洞天。山开一窦小，泉散乱珠悬。味出云根冷，光含露蕊鲜。泠泠飘素玉，洒洒韵朱弦。膏泽翳荒谷，朝宗委大川。奈兹阻穷僻，何以效微涓。漱润窥丹罅，寻源倚翠巅。竹瓢分乳液，松鼎起茶烟。马上馀幽响，瑶琴为尔传。
登风月楼度凌波桥憩爱莲堂观荷有作
作者：许国
朝代：明
体裁：古风

南国芙蕖花，昔贤聊寄意。芬芳播海隅，台沼足佳致。层楼瞰清冷，孤树隐荷芰。水上卧长虹，空中举香袂。凌波弄素影，俯槛散幽思。残萼已飘红，疏茎犹叠翠。杯摇暮霞色，衣染秋霜气。澹尔言已忘，悠然心自媚。盈盈隔笑语，采采忆交契。落日更登楼，风月见光霁。
秋声
作者：许国
朝代：明
体裁：七言律诗

银汉沧浪净碧空，天街一叶下梧桐。霜前凄切兼砧杵，月里悲凉断塞鸿。何处羁人惊伏枕，几回中夜感飘蓬。繇来志士轻摇落，莫向西风忆桂丛。
结交篇
作者：许国
朝代：明
体裁：乐府曲辞

种树不成阴，不如爨下薪。结交不得力，不如行路人。路傍共休息，欲去还逡巡。奈何转盻间，不念平生亲。平居接杯酒，自谓雷与陈。一朝事相涉，化为越与秦。缓急固时有，所贵相怜振。安用空绸缪，愧彼伐木声。
谒景陵
作者：许国
朝代：明
体裁：七言律诗

宣宗黄屋閟青山，十载雍熙想像间。睿藻向来金匮秘，宸游长罢玉泉閒。苍林回合春流断，紫雾冥濛昼殿关。始信霸陵留俭德，试看阶玉点苔斑。
谒景陵
作者：许国
朝代：明
体裁：七言律诗

宣宗黄屋闭青山，十载雍熙想像间。睿藻向来金匮秘，宸游长罢玉泉閒。苍林回合春流断，紫雾冥濛昼殿关。始信霸陵留俭德，试看阶玉点苔斑。
野眺
作者：许国
朝代：明
体裁：五言律诗

并马出城隈，苍茫野色开。岩花随地有，山鸟向人来。曲径通云坞，回溪满绿苔。群峰乱烟树，何处是蓬莱。
齐山亭
作者：许国
朝代：明
体裁：五言律诗

山亭倚空旷，四顾与山齐。树色交檐密，云光入户低。长天飞鸟外，归路夕阳西。目极增惆怅，萧萧征马嘶。
九日采石舟中
作者：许国佐
朝代：明

已遂东篱约，龙山兴渺然。怀中狂白眼，马上望青天。老我终年事，关心令节前。峰峰随采石，一榻正孤悬。
初至太平有作
作者：许国佐
朝代：明

匹马太平州，烟波入涕眸。江湖心易远，橘柚气如秋。采石杯中意，青山郭外丘。绝无相与处，正好集群鸥。
别刘实林于郁孤
作者：许国佐
朝代：明

刘郎酒肠不可量，与之素诗反惆怅。而我相倾莫逆焉，又有别诗多此障。为击床头刀二下，分其一以系于马。夜间一作龙蛇鸣，鹿鱼腐子来嘲骂。嘲骂之子犹云难，膈肝碎粉忙相看。而我披骚惟痛饥，郁孤此去夜郎寒。此去夜郎夜未深，乐天供奉有知音。自是士如交道者，隈敢危嫌隈敢心。心心相照惟君在，我亦赠君以一带。刀在床头带在腰，一时马上堪千载。
千斤行
作者：许国佐
朝代：明

十年前已识千斤，云有二娥都如云。银粉铁戈人所问，昔年沈阳随步军。衫短袖窄腰不裙，欲求甚匹难其群。二娥相视泪成文，天子不分文武试。庭中坠下一猿臂，是日大娥拟怜婿。三年一试莫为二，亦有其人不得意。生男生女何不异，翁婿如倾小肆中。杯酒夫妇装以戎，比力平野二惊鸿。玉笋齐曳八力弓，如堵之眼何濛濛。不识何雌又何雄，小娥怜母怜春风。我有一友山之东，云中方之罴与熊。居士为媒又叶梦，五言七言媒非长。不似姑苏阿是郎，又部传奇孙南塘。
南行舟中
作者：许国佐
朝代：明

匡山望不极，天外一孤舟。此路无知己，他乡笑旧游。自怀三岁字，谁念百花洲。不是梁江总，何须羡黑头。自辞姑熟路，随意可维舟。薄业今移姓，还家亦是游。杯深兰梦夜，谶到县南洲。昨日双鱼去，关心又陇头。
南行舟中·其一
作者：许国佐
朝代：明

匡山望不极，天外一孤舟。此路无知己，他乡笑旧游。自怀三岁字，谁念百花洲。不是梁江总，何须羡黑头。
南行舟中·其二
作者：许国佐
朝代：明

自辞姑熟路，随意可维舟。薄业今移姓，还家亦是游。杯深兰梦夜，谶到县南洲。昨日双鱼去，关心又陇头。
即事有赋
作者：许国佐
朝代：明

回忆去年雪，遥遥一梦中。自君诗思好，于我酒杯空。破榻延高士，宽寒伴钓翁。人生须自适，淡荡笑云红。
和仲尝之和坡公
作者：许国佐
朝代：明

入眼偏当第一峰，遥观亦与近观同。片帆直上西风急，遥引匡灵两袖中。
和升庵夜郎曲
作者：许国佐
朝代：明

夜郎城，荒椽倾崎倚云平。古鹿纷成队，中以白者名。夜郎溪，寸水之渡日迟西。李白不能赋，蜀帝不能啼。
和升庵夜郎曲·其一
作者：许国佐
朝代：明

夜郎城，荒椽倾崎倚云平。古鹿纷成队，中以白者名。
和升庵夜郎曲·其二
作者：许国佐
朝代：明

夜郎溪，寸水之渡日迟西。李白不能赋，蜀帝不能啼。
喜公自北归携饮阿房有赠
作者：许国佐
朝代：明

乐府书相得，惟多行路难。呼心夜半出，并影醉中看。错料一生事，深惭范叔寒。笑啼俱不必，种种托和盘。万有皆成泡，惟情不可删。蹉跎随白发，勉强劝朱颜。世路邀君识，荒园伴我闲。应知畴昔意，说到总班班。
喜公自北归携饮阿房有赠·其一
作者：许国佐
朝代：明

乐府书相得，惟多行路难。呼心夜半出，并影醉中看。错料一生事，深惭范叔寒。笑啼俱不必，种种托和盘。
喜公自北归携饮阿房有赠·其二
作者：许国佐
朝代：明

万有皆成泡，惟情不可删。蹉跎随白发，勉强劝朱颜。世路邀君识，荒园伴我闲。应知畴昔意，说到总班班。
定远行
作者：许国佐
朝代：明

洪武皇帝之开天，定远戚氏在军前。功成九世蓬莱边，七代二百有馀年。世穆神庙之时，佥让少保南塘先生贤。纪效诸书遗后篇，能读之者有我友。宾阳将军之纂缉而可传，神而明矣何以企。耻习榆延偏将媚，所以于世来猜忌。可笑人言伏波意，不幸相逢烨与治。涌月楼又骇折荔，将军闻之漠漠不为意。中之惨淡悠焚者，只在江左流氛炽。我亦甲戌夏月至，我亦未免有情绝交际。我同将军二载以来尊狱吏，落落莫莫人莫器。喜观将军中夜起舞掀双臂，石有端溪叶有柿。迩闻至尊欲以东北寄，又值将军悬弧次。我亦欲邀宥而过新丰肆，不能赠金只赠字，我与将军二人亦云堪拔帜。过此不复惊巫魅，何时同心以同事。我为将军酌一瓶，我为将军试一赓。事君不避难，有罪不避刑。四十之后孰所生，每一念及应涕倾。丈夫不可不多情，为君为亲在此行，我之言此非不平。
寄月如詹年友
作者：许国佐
朝代：明

人生何必常相见，但愿此中常勿变。前后千载一时人，但凭一块斜阳砚。此砚磨出文斑斑，移君遥望东瀼山。中有子美草堂址，时与白也相往还。闻君制锦多奇趣，忆吾旧游尝一度。山川何秀俗何淳，不比夜郎迷去路。君今常在丹青阁，玉屏寒水湖天凿。阁上何人共唱酬，阁下何人共婉约。笑我淩云浦上来，夜猿一啸令心哀，所以中夜长徘徊。巫峡巫山不可桎，仆夫舟子咸叹息。但成一梦便随君，随君意气薄霄云。燕市浩歌难可数，与君何处不三分。尤忆松间一杯酒，笑尽长安轻薄友。交情直抵峨眉巅，与君少年同白首。
平原行
作者：许国佐
朝代：明

留钦十日让孰先，去持两言让孰前。碌碌堂下随人全，如此何必满三千。美人一笑亦是天，平原何必以此贤。同时鸡犬人姓田，双双一样无鸢肩。买丝绣成袅馀烟，可怜一笑寸金莲。可怜一笑步摇钿，爱客之心痴且坚。胜踞四人中之巅，邯郸游侠都少年。公孙诸子何者妍，不能相士倒黄元。我为槃散不能平，昔日常于邯郸还。赠之以言用诗宣，浊世公子翩翩仙。
平声四韵
作者：许国佐
朝代：明

金陵留滞日，来往半娄东。一病辞明主，言归笑远公。横舟三尺剑，挂席大江风。去国还家意，悠悠不可穷。乡关何处是，舟楫自秋冬。亦有趋庭礼，兼之令节逢。别筵犹昨日，贫信漫催侬。愁恨无多少，将诗取次供。枞川楚水接，滚滚又西江。节度初开府，军书半受降。何缘吟泽畔，且复去他邦。横吹邻舟夜，应劳酒一缸。明岁高堂寿，霜匙碧荔支。从军亦已赋，作客几多时。无数河山感，尤令梦寐奇。莫悲年少妇，安坐听调丝。悲君随燕雀，体质何纤微。亦复怜人意，更多捎网飞。伊周虽可作，笑哭已俱非。彭泽今随令，殷勤一带围。长安人贵介，念我赠双鱼。相忆情何限，加餐字有馀。言官勤荐草，圣主寄军储。旧约应全未，还劳长者车。闲情随眼过，亦欲念黄虞。白发悲应尽，苍鹰画可呼。前身犹是寄，后死尚何诬。取次谈兵地，无因送贱躯。奇文纵岭表，欲与云霄齐。舟自山间落，人由雨际迷。馀心驰骏骨，逸兴托丹梯。料理千秋意，无庸醉似泥。不负幽人约，随舟岸岸佳。还将新眼界，来看旧生涯。八月潮应壮，秋天雁欲排。南行消息断，落落一空斋。杨子悲歧路，韩公叹死灰。亡羊何处问，旧管到春催。弟姊行相见，兵戈莫漫哀。虚名不可作，无俟隐徂徕。才识何多少，大都懒是真。鸾飞宁顾翮，龙性不由人。万里舟中尽，双珠掌上新。谁怜烽火地，挥泪一沾巾。虎丘兼薄暮，良友复论文。白纻微风曳，浮屠众鸟分。惠休终入俗，明远指参军。何以仙舟上，翩翩赠岭云。吉水多峰秀，江西又状元。乱离尝惯见，生死却难论。云遇南皋里，自携北海樽。从来随所适，松菊至今存。深夜相怜忆，寥寥岭外寒。司空刁笔疏，我友惠文冠。臂指偏能大，犬羊犹尚残。深惭蒲柳质，往亦过惊湍。幽约病中惬，药囊手自删。应同凫泛泛，亦与浪翻翻。曳雪穷冬意，翔风挂席间。自辞章贡地，舟小藉双鬟。文章虽小技，道自六经先。苍颉字多秘，会稽功不传。词华何足慕，著述亦如笺。所恃前人意，迢迢似客迁。最爱南昌尉，蹉跎白发萧。滕王空有赋，逐客自无聊。笑我悬弧日，烦君载酒招。水操亭意好，携去向山樵。营营皆口腹，夜半笑燔肴。鱼忆东南水，蔬翻大小巢。青山留旧伴，白发订新交。了不殊人意，南华亦梦泡。蜀道难尝赋，夜郎驿更豪。何年辞汉水，昨夕向江皋。酒肆文君老，啼痕望帝劳。应知惟石笋，自欲插天高。便是无心者，劳劳自欲歌。阿戎能对客，小陆复如何。梦带并州去，帆催百绪过。时贤若辈在，不敢贡催科。清空馀两耳，惊定听宣麻。禹贡山川美，豳风岁月嘉。豫章高百尺，绵水下三巴。青琐黄扉近，何辞道路赊。愁眼双双在，孤舟系夕阳。随缘皆有借，何处是他乡。坠地儿初哭，传觞我正忙。离骚不复作，无以补诗亡。美人南海去，矫首望长庚。采石犹天上，青莲作地行。谁留双剑影，依旧一江清。忆昨艰难际，深惭伏四明。南天秋雁少，极目总青青。树自收云影，山皆撰兽形。晨风吹帽湿，午睡一杯醒。欲笑东方朔，金门又客星。我来何太晚，午月避炎蒸。鹏息垂天在，蝉音聒耳能。繁缨愁给谏，捷足笑中丞。如此风波际，招魂不可听。希圣亦常事，天人泯怨尤。一经风雅颂，三代夏殷周。自有南薰意，兼辞北阙忧。先秦不足道，何肯并应刘。料理登临意，莫随年发侵。淹留悲岁久，儿女学乡音。王粲哀时泪，梁鸿去国心。古风今不在，惭愧白头吟。休文分韵后，最险孰拈覃。雨过吟刚就，风来赋自南。怜君何草草，笑我已三三。近日巫咸意，还输去荔庵。庾郎鲑菜好，昧是水晶盐。列传知谁附，参军似我髯。有怀终浩浩，一水久厌厌。极目烟波外，多承雨意添。嗣宗双只眼，一只对阿咸。余亦能长啸，人皆笑短衫。狂应从酒沃，醉便把悲芟。尚有江东约，如期又布帆。
平声四韵·其一
作者：许国佐
朝代：明

金陵留滞日，来往半娄东。一病辞明主，言归笑远公。横舟三尺剑，挂席大江风。去国还家意，悠悠不可穷。
平声四韵·其七
作者：许国佐
朝代：明

闲情随眼过，亦欲念黄虞。白发悲应尽，苍鹰画可呼。前身犹是寄，后死尚何诬。取次谈兵地，无因送贱躯。
平声四韵·其三
作者：许国佐
朝代：明

枞川楚水接，滚滚又西江。节度初开府，军书半受降。何缘吟泽畔，且复去他邦。横吹邻舟夜，应劳酒一缸。
平声四韵·其三十
作者：许国佐
朝代：明

嗣宗双只眼，一只对阿咸。余亦能长啸，人皆笑短衫。狂应从酒沃，醉便把悲芟。尚有江东约，如期又布帆。
平声四韵·其九
作者：许国佐
朝代：明

不负幽人约，随舟岸岸佳。还将新眼界，来看旧生涯。八月潮应壮，秋天雁欲排。南行消息断，落落一空斋。
平声四韵·其二
作者：许国佐
朝代：明

乡关何处是，舟楫自秋冬。亦有趋庭礼，兼之令节逢。别筵犹昨日，贫信漫催侬。愁恨无多少，将诗取次供。
平声四韵·其二十
作者：许国佐
朝代：明

便是无心者，劳劳自欲歌。阿戎能对客，小陆复如何。梦带并州去，帆催百绪过。时贤若辈在，不敢贡催科。
平声四韵·其二十一
作者：许国佐
朝代：明

清空馀两耳，惊定听宣麻。禹贡山川美，豳风岁月嘉。豫章高百尺，绵水下三巴。青琐黄扉近，何辞道路赊。
平声四韵·其二十七
作者：许国佐
朝代：明

料理登临意，莫随年发侵。淹留悲岁久，儿女学乡音。王粲哀时泪，梁鸿去国心。古风今不在，惭愧白头吟。
平声四韵·其二十三
作者：许国佐
朝代：明

美人南海去，矫首望长庚。采石犹天上，青莲作地行。谁留双剑影，依旧一江清。忆昨艰难际，深惭伏四明。
平声四韵·其二十九
作者：许国佐
朝代：明

庾郎鲑菜好，昧是水晶盐。列传知谁附，参军似我髯。有怀终浩浩，一水久厌厌。极目烟波外，多承雨意添。
平声四韵·其二十二
作者：许国佐
朝代：明

愁眼双双在，孤舟系夕阳。随缘皆有借，何处是他乡。坠地儿初哭，传觞我正忙。离骚不复作，无以补诗亡。
平声四韵·其二十五
作者：许国佐
朝代：明

我来何太晚，午月避炎蒸。鹏息垂天在，蝉音聒耳能。繁缨愁给谏，捷足笑中丞。如此风波际，招魂不可听。
平声四韵·其二十八
作者：许国佐
朝代：明

休文分韵后，最险孰拈覃。雨过吟刚就，风来赋自南。怜君何草草，笑我已三三。近日巫咸意，还输去荔庵。
平声四韵·其二十六
作者：许国佐
朝代：明

希圣亦常事，天人泯怨尤。一经风雅颂，三代夏殷周。自有南薰意，兼辞北阙忧。先秦不足道，何肯并应刘。
平声四韵·其二十四
作者：许国佐
朝代：明

南天秋雁少，极目总青青。树自收云影，山皆撰兽形。晨风吹帽湿，午睡一杯醒。欲笑东方朔，金门又客星。
平声四韵·其五
作者：许国佐
朝代：明

悲君随燕雀，体质何纤微。亦复怜人意，更多捎网飞。伊周虽可作，笑哭已俱非。彭泽今随令，殷勤一带围。
平声四韵·其八
作者：许国佐
朝代：明

奇文纵岭表，欲与云霄齐。舟自山间落，人由雨际迷。馀心驰骏骨，逸兴托丹梯。料理千秋意，无庸醉似泥。
平声四韵·其六
作者：许国佐
朝代：明

长安人贵介，念我赠双鱼。相忆情何限，加餐字有馀。言官勤荐草，圣主寄军储。旧约应全未，还劳长者车。
平声四韵·其十
作者：许国佐
朝代：明

杨子悲歧路，韩公叹死灰。亡羊何处问，旧管到春催。弟姊行相见，兵戈莫漫哀。虚名不可作，无俟隐徂徕。
平声四韵·其十一
作者：许国佐
朝代：明

才识何多少，大都懒是真。鸾飞宁顾翮，龙性不由人。万里舟中尽，双珠掌上新。谁怜烽火地，挥泪一沾巾。
平声四韵·其十七
作者：许国佐
朝代：明

最爱南昌尉，蹉跎白发萧。滕王空有赋，逐客自无聊。笑我悬弧日，烦君载酒招。水操亭意好，携去向山樵。
平声四韵·其十三
作者：许国佐
朝代：明

吉水多峰秀，江西又状元。乱离尝惯见，生死却难论。云遇南皋里，自携北海樽。从来随所适，松菊至今存。
平声四韵·其十九
作者：许国佐
朝代：明

蜀道难尝赋，夜郎驿更豪。何年辞汉水，昨夕向江皋。酒肆文君老，啼痕望帝劳。应知惟石笋，自欲插天高。
平声四韵·其十二
作者：许国佐
朝代：明

虎丘兼薄暮，良友复论文。白纻微风曳，浮屠众鸟分。惠休终入俗，明远指参军。何以仙舟上，翩翩赠岭云。
平声四韵·其十五
作者：许国佐
朝代：明

幽约病中惬，药囊手自删。应同凫泛泛，亦与浪翻翻。曳雪穷冬意，翔风挂席间。自辞章贡地，舟小藉双鬟。
平声四韵·其十八
作者：许国佐
朝代：明

营营皆口腹，夜半笑燔肴。鱼忆东南水，蔬翻大小巢。青山留旧伴，白发订新交。了不殊人意，南华亦梦泡。
平声四韵·其十六
作者：许国佐
朝代：明

文章虽小技，道自六经先。苍颉字多秘，会稽功不传。词华何足慕，著述亦如笺。所恃前人意，迢迢似客迁。
平声四韵·其十四
作者：许国佐
朝代：明

深夜相怜忆，寥寥岭外寒。司空刁笔疏，我友惠文冠。臂指偏能大，犬羊犹尚残。深惭蒲柳质，往亦过惊湍。
平声四韵·其四
作者：许国佐
朝代：明

明岁高堂寿，霜匙碧荔支。从军亦已赋，作客几多时。无数河山感，尤令梦寐奇。莫悲年少妇，安坐听调丝。
庄园午日偶成
作者：许国佐
朝代：明

蒲酒盈樽在，浅深随意加。满天都是雨，荡子不知家。投食庸诗代，针符入鬓斜。应知刘碧玉，独自恼荷花。去年斯日次，荷宥获生还。以此蒲樽节，而充汤饼筵。声名随画舫，怀抱半江天。凭吊千秋意，离骚第几篇。
庄园午日偶成·其一
作者：许国佐
朝代：明

蒲酒盈樽在，浅深随意加。满天都是雨，荡子不知家。投食庸诗代，针符入鬓斜。应知刘碧玉，独自恼荷花。
庄园午日偶成·其二
作者：许国佐
朝代：明

去年斯日次，荷宥获生还。以此蒲樽节，而充汤饼筵。声名随画舫，怀抱半江天。凭吊千秋意，离骚第几篇。
弃妇篇
作者：许国佐
朝代：明

庭前双桃李，及时花又子。明岁亦如斯，岁岁春风里。孰云贱妾可相比，一朝轻掷成覆水。夫婿孰云如岁时，一岁一时情未离。可知男儿情多少，不及女流酒一卮。老姑何尝怒堂上，草草直把中心痴。何必区区分缣素，吟就白头他不顾。妇人三十亦翩翩，抚影不自知其故。新人不是可恨人，郎亦不过钱为主。儿饥女哭门墙东，寄与新人勿太妒，尤愿新郎勿再误。
往芜湖迎石生师江上早行
作者：许国佐
朝代：明

夜色霜天水，四更月正明。山寒烟欲净，帆稳浪将轻。罢寝排乡梦，开炉试药罂。自兼悲喜集，款款话师生。
戊辰生日时将入山去矣
作者：许国佐
朝代：明

悠悠役造化，亦复到今年。解带惭彭泽，从军笑仲宣。谁将新月拜，自起敝貂穿。采石相辞去，江流一钓船。负心二十载，解佩漫言归。身既遂初服，年将半古稀。故乡梅正发，塞上马犹肥。收拾从来意，于今便息机。
戊辰生日时将入山去矣·其一
作者：许国佐
朝代：明
体裁：五言律诗

悠悠役造化，亦复到今年。解带惭彭泽，从军笑仲宣。谁将新月拜，自起敝貂穿。采石相辞去，江流一钓舡。
戊辰生日时将入山去矣·其一
作者：许国佐
朝代：明

悠悠役造化，亦复到今年。解带惭彭泽，从军笑仲宣。谁将新月拜，自起敝貂穿。采石相辞去，江流一钓船。
戊辰生日时将入山去矣·其二
作者：许国佐
朝代：明

负心二十载，解佩漫言归。身既遂初服，年将半古稀。故乡梅正发，塞上马犹肥。收拾从来意，于今便息机。
戎州
作者：许国佐
朝代：明

小小功名系此身，夜来日去了何因。阿谁偏喜工迎送，故我于今半假真。云挂峰头薄似宦，雪迷邽落骇为银。若将五斗随腰折，畴昔家徒岂忍贫。
春初有游
作者：许国佐
朝代：明

朔旦关天事，上元又若秋。居然随意去，不是到今疑。逆水风难定，消愁酒易欺。最伤心所见，声泪走江湄。以贼为君父，又今江北来。夺舟兼厚直，寻命携残哀。已付如常事，多怀济世才。行行扶病者，双眼不能开。
春初有游·其一
作者：许国佐
朝代：明

朔旦关天事，上元又若秋。居然随意去，不是到今疑。逆水风难定，消愁酒易欺。最伤心所见，声泪走江湄。
春初有游·其二
作者：许国佐
朝代：明

以贼为君父，又今江北来。夺舟兼厚直，寻命携残哀。已付如常事，多怀济世才。行行扶病者，双眼不能开。
有送予至贵阳者诗令之回
作者：许国佐
朝代：明

文君一作白头吟，不由相如不断心。聘女茂陵且休矣，不记垆前意思深。亦知穷愁相守好，悔得当年作赋金。文字市金已可耻，况与妇人媚天子。一贫一富见交情，夫妇之间波浪生。
望鹦鹉洲吊祢衡有怀太白
作者：许国佐
朝代：明

正平二十六，少年气太矜。魏武鼠雀之，而且以为能。孔杨大小儿，何又不自胜。大约名鹦鹉，难避弋者矰。杀之而又悔，不及刘景升。挝鼓色不变，一座尽嗟称。赋才不赋命，可杀不可陵。芳草何萋萋，生意何淩淩。供奉有识人，高踞第一层。
杂诗
作者：许国佐
朝代：明

作诗亦似遇佳人，无心方得好诗邻。读书又如对佳宾，斋心方得好书亲。愿君勿效唐宋诗，唐宋以下如骈枝。愿君勿掀秦汉书，秦汉以下如蠹鱼。六经一座整衣冠，清风习习生云端。秦汉之下作朋友，雠磨一字不肯宽。
杂诗
作者：许国佐
朝代：明

江乃大于湖，舟乃大于瓠。瓠亦不敢怒，怒谁借之风，恕谁哀之穷。穷非我所送，风非我所动。动亦不得，送亦不得，一酒一骚长太息。有所思，无所之，枉我终日来来往往江之湄。人笑也不知，人负也不疑，歌耶啸耶若何其。
杂诗三首
作者：许国佐
朝代：明

一人为一体，鼓吹生乱离。一体如一人，唾余何可为。乐府古所推，不多汉魏时。我爱子夜曲，情深反似痴。悠悠者江澜，楚楚者江湄。江城鸣画角，亦带夔门悲。洞庭苦积沙，岳阳笛声疲。我之蜀国弦，一曲愁湘妃。为君再一曲，公无渡河兮。古风三百篇，二南踞其巅。后人随意古，终欲逊前贤。前贤言言深，后贤言言缠。读之无回味，中怀遂索然。六朝以下人，名家鲜足传。刻画唐人制，宋代排南迁。我今存何体，尝自笑此缘。湘水忠臣意，浮云游子思。去古犹未远，何必无瑕疵。彭泽一生人，得力在于斯。
杂诗三首·其一
作者：许国佐
朝代：明

一人为一体，鼓吹生乱离。一体如一人，唾余何可为。乐府古所推，不多汉魏时。我爱子夜曲，情深反似痴。悠悠者江澜，楚楚者江湄。江城鸣画角，亦带夔门悲。洞庭苦积沙，岳阳笛声疲。我之蜀国弦，一曲愁湘妃。为君再一曲，公无渡河兮。
杂诗三首·其三
作者：许国佐
朝代：明

湘水忠臣意，浮云游子思。去古犹未远，何必无瑕疵。彭泽一生人，得力在于斯。
杂诗三首·其二
作者：许国佐
朝代：明

古风三百篇，二南踞其巅。后人随意古，终欲逊前贤。前贤言言深，后贤言言缠。读之无回味，中怀遂索然。六朝以下人，名家鲜足传。刻画唐人制，宋代排南迁。我今存何体，尝自笑此缘。
杂诗四首
作者：许国佐
朝代：明

人生一世间，譬如饮卯酒。勉勉再三杯，便欲扶双手。蒿里可怜人，百年终相就。并行欢愁中，如何言上寿。神仙亦荣名，其间多秘授。筋力疲盛年，丹灶加乖谬。蚁穴诚可畏，涓涓者江河。君子守其端，迁次皆优嘉。病事日以寻，药物日以加。八埏风气殊，节候隙中过。草木何足珍，针炙何足多。奇方不可试，无已则中和。章句白人发，发白章句亡。覆瓿所宜然，不及秕与糠。一朝从军行，出门中自商。书生易言事，每每但慨慷。侯封不由人，机会何可尝。李广牵臂时，石虎亦哀伤。何事终泯泯，更来醉尉狂。昔人叹假羽，斯言佩勿荒。富人多欬唾，贫人多烦思。富人朝飧涩，贫人夜寐迟。一日并坦腹，双双照门楣。翁意殊未央，婢儿何所知。罢宴挥狂言，珠玉不堪饥。人生各有适，誓不相于移。彼美深闺中，能无一好奇。
杂诗四首·其一
作者：许国佐
朝代：明

人生一世间，譬如饮卯酒。勉勉再三杯，便欲扶双手。蒿里可怜人，百年终相就。并行欢愁中，如何言上寿。神仙亦荣名，其间多秘授。筋力疲盛年，丹灶加乖谬。
杂诗四首·其三
作者：许国佐
朝代：明

章句白人发，发白章句亡。覆瓿所宜然，不及秕与糠。一朝从军行，出门中自商。书生易言事，每每但慨慷。侯封不由人，机会何可尝。李广牵臂时，石虎亦哀伤。何事终泯泯，更来醉尉狂。昔人叹假羽，斯言佩勿荒。
杂诗四首·其二
作者：许国佐
朝代：明

蚁穴诚可畏，涓涓者江河。君子守其端，迁次皆优嘉。病事日以寻，药物日以加。八埏风气殊，节候隙中过。草木何足珍，针炙何足多。奇方不可试，无已则中和。
杂诗四首·其四
作者：许国佐
朝代：明

富人多欬唾，贫人多烦思。富人朝飧涩，贫人夜寐迟。一日并坦腹，双双照门楣。翁意殊未央，婢儿何所知。罢宴挥狂言，珠玉不堪饥。人生各有适，誓不相于移。彼美深闺中，能无一好奇。
梦中诗
作者：许国佐
朝代：明

竹西歌吹路，薄暮广陵天。伊昔□公平，于今二十年。下帷掀帝度，结客赠龙渊。蓬矢知谁敌，兰桡信所牵。嘤嘤求彼鸟，跕跕视飞鸢。自许挝铜鼓，相期傅左贤。玉麟传信蚤，金粟注生前。捎网悲年少，射书忆鲁连。小人能击缶，中妇解安弦。声气由侯在，门墙自邺仙。肘方依旧好，腊屐近来穿。解带惭彭泽，从军笑仲宣。高烟迟落照，夜雨妒荒椽。视彼骄方极，伊予力是绵。填河疑夕七，孤注恰金千。纂纂闻歌枣，田田唱采莲。香山人未老，南海客曾迁。仰止先鸿宝，近居谈幻玄。峨峨姚给谏，巀巀黄经筵。蜀道惊心矣，秦廷痛哭焉。带绳常自续，贫病岂须痊。钟响堪资步，僧装漫试肩。流氛今已甚，荒歉又相联。臂指何其大，犬羊犹尚膻。抗心希所尚，作事遂多邅。俱委无如奈，孰知所以然。孔璋陈罪状，中散抒忧煎。淮水鲲鱼尽，梁山凤鸟颠。人皆百代仰，道自六经先。传说星长晓，苌弘血正鲜。麻生无曲直，骨傲有方圆。节度初开府，参军久备员。须眉才觉长，涕泪已成涟。彼岸悠悠过，从头细细研。贾生曾吊楚，苏子不居川。采石杯中物，青山望外烟。微赀宁足道，大义实无愆。秋信停回雁，花时盼杜鹃。外惭兼内负，昔羡与今怜。周道原如砥，人情可似弦。催科还幸拙，补救总惟蠲。马爱随支遁，牛能附贾坚。蝇头甘逐逐，蚁穴肯涓涓。文学来邹鲁，悲歌想赵燕。能言鸟可赋，没字碑堪传。刺史凭无客，孝廉颇有船。郑超宗楚楚，梁湛智翩翩。黎万诚胶漆，死生莫弃捐。所伤犹猛虎，聒耳更哀蝉。枣栗联床戏，金焦对榻眠。行行将辔揽，役役把裳褰。偶尔桓伊吹，遐哉祖逖鞭。应当愁隙过，矧未绝带编。抱影吟看夜，临风酌扣舷。飘蓬留泽国，薄业止山田。饥便呼仁祖，名曾试伯骞。金阊又带远，铁汉一楼悬。易水冠曾指，孤山棹未过。仍闻瓠子筑，艳说帝京篇。酬负心惟剑，击无礼则鹯。凭高多慷慨，回首即秋千。数阕箜篌引，一团苜蓿毡。斋心聊避俗，酒气忍通禅。不死方终幻，长年寿可延。榻悬陈仲举，笔正柳公权。白发料难变，乌丝况欲湔。词华徒委草，著述仅如笺。神禹分图怪，防风欠骨妍。孔□称皎皎，邢尹并娟娟。中使皆新撤，大仓尽饷边。时流安燕雀，交态等戈鋋。棋癖长安奕，禽空上苑畋。高台怜北蓟，司马怅南滇。若但依公等，何妨任我便。啸宜狂阮籍，弹不逐韩嫣。手眼轻于鹘，碑亭或是祅。无盐偏倩粉，疑鬼却遮軿。画舫明河汉，京艘越陌阡。遥怜桐扣石，忽望陇头泉。知我期千载，谋人必万全。休烦庸佼佼，莫叹尾涎涎。碧玉伊偷嫁，黄金尔饰鞯。登楼断有作，挂壁终无悛。造物应先定，神明系夙缘。千村烟纠绕，一水夜潺湲。越鸟几千里，胡麻当一钱。陷文辞不聿，写叶代繇拳。酒倦瓶花落，愁深短鬓偏。要须连马射，宁惜并旗搴。仆御空零雨，衣冠半受廛。山腰惟蔓蔓，驿路但芊芊。属国羊堪牧，芜亭豆作饘。焚香看内美，止水见心专。咄最嫌殷浩，斋应笑郑虔。他年招隐去，何处薄游旋。往恨消闻笛，新诗响落钿。餐霞金柱顶，晞发玉山巅。野鹿单思草，枯鱼勿泣筌。
梦中诗
作者：许国佐
朝代：明
体裁：古风

竹西歌吹路，薄暮广陵天。伊昔□公平，于今二十年。下帷掀帝度，结客赠龙渊。蓬矢知谁敌，兰桡信所牵。嘤嘤求彼鸟，跕跕视飞鸢。自许挝铜鼓，相期傅左贤。玉麟传信蚤，金粟注生前。捎网悲年少，射书忆鲁连。小人能击缶，中妇解安弦。声气由侯在，门墙自邺仙。肘方依旧好，腊屐近来穿。解带惭彭泽，从军笑仲宣。高烟迟落照，夜雨妒荒椽。视彼骄方极，伊予力是绵。填河疑夕七，孤注恰金千。纂纂闻歌枣，田田唱采莲。香山人未老，南海客曾迁。仰止先鸿宝，近居谈幻玄。峨峨姚给谏，巀巀黄经筵。蜀道惊心矣，秦廷痛哭焉。带绳常自续，贫病岂须痊。钟响堪资步，僧装漫试肩。流氛今已甚，荒歉又相联。臂指何其大，犬羊犹尚膻。抗心希所尚，作事遂多邅。俱委无如奈，孰知所以然。孔璋陈罪状，中散抒忧煎。淮水鲲鱼尽，梁山凤鸟颠。人皆百代仰，道自六经先。传说星长晓，苌弘血正鲜。麻生无曲直，骨傲有方圆。节度初开府，参军久备员。须眉才觉长，涕泪已成涟。彼岸悠悠过，从头细细研。贾生曾吊楚，苏子不居川。采石杯中物，青山望外烟。微赀宁足道，大义实无愆。秋信停回雁，花时盼杜鹃。外惭兼内负，昔羡与今怜。周道原如砥，人情可似弦。催科还幸拙，补救总惟蠲。马爱随支遁，牛能附贾坚。蝇头甘逐逐，蚁穴肯涓涓。文学来邹鲁，悲歌想赵燕。能言鸟可赋，没字碑堪传。刺史凭无客，孝廉颇有船。郑超宗楚楚，梁湛智翩翩。黎万诚胶漆，死生莫弃捐。所伤犹猛虎，聒耳更哀蝉。枣栗联床戏，金焦对榻眠。行行将辔揽，役役把裳褰。偶尔桓伊吹，遐哉祖逖鞭。应当愁隙过，矧未绝带编。抱影吟看夜，临风酌扣舷。飘蓬留泽国，薄业止山田。饥便呼仁祖，名曾试伯骞。金阊又带远，铁汉一楼悬。易水冠曾指，孤山棹未过。仍闻瓠子筑，艳说帝京篇。酬负心惟剑，击无礼则鹯。凭高多慷慨，回首即秋千。数阕箜篌引，一团苜蓿毡。斋心聊避俗，酒气忍通禅。不死方终幻，长年寿可延。榻悬陈仲举，笔正柳公权。白发料难变，乌丝况欲湔。词华徒委草，著述仅如笺。神禹分图怪，防风欠骨妍。孔□称皎皎，邢尹并娟娟。中使皆新撤，大仓尽饷边。时流安燕雀，交态等戈鋋。棋癖长安奕，禽空上苑畋。高台怜北蓟，司马怅南滇。若但依公等，何妨任我便。啸宜狂阮籍，弹不逐韩嫣。手眼轻于鹘，碑亭或是祅。无盐偏倩粉，疑鬼却遮軿。画舫明河汉，京艘越陌阡。遥怜桐扣石，忽望陇头泉。知我期千载，谋人必万全。休烦庸佼佼，莫叹尾涏涏。碧玉伊偷嫁，黄金尔饰鞯。登楼断有作，挂壁终无悛。造物应先定，神明系夙缘。千村烟纠绕，一水夜潺湲。越鸟几千里，胡麻当一钱。陷文辞不聿，写叶代繇拳。酒倦瓶花落，愁深短鬓偏。要须连马射，宁惜并旗搴。仆御空零雨，衣冠半受廛。山腰惟蔓蔓，驿路但芊芊。属国羊堪牧，芜亭豆作饘。焚香看内美，止水见心专。咄最嫌殷浩，斋应笑郑虔。他年招隐去，何处薄游旋。往恨消闻笛，新诗响落钿。餐霞金柱顶，晞发玉山巅。野鹿单思草，枯鱼勿泣筌。
梦馀
作者：许国佐
朝代：明

一梦燕潮两故乡，萧萧风雨透窗凉。醒来空忆归飞雁，岁岁逢秋喜欲狂。
次郭初槐
作者：许国佐
朝代：明

江湖随月渡，今复作秋看。夜气凉如水，风声沸拟滩。兴从闲里得，思向静中安。何处寄乡梦，白云高树端。
毗陵舟中遣怀拟寄罗贞卿
作者：许国佐
朝代：明

齐桓匡天下，泱泱大国风。束牲不歃血，美哉管氏功。邯郸门下客，登坛自称雄。遍歃坛中人，耳热面皆红。三王以为罪，亦讥太史公。碌碌随人后，无乃醉耶梦。犹惭死舞阳，负图入秦宫。
永安门
作者：许国佐
朝代：明

欲我诚何意，料君亦是狂。但能存不杀，何至过相方。永定门前约，太平州上望。烽烟今未已，肉食叹难商。
留别姜卿野
作者：许国佐
朝代：明

月色又兼秋，萧条短鬓柔。年华空苒苒，物论自悠悠。余习从人懒，孤吟籍影幽。男儿一片气，尚不负林邱。
留都别友二首
作者：许国佐
朝代：明

共约窗前月，自怜离别身。情思犹怏怏，车马已辚辚。作客翻为主，殷勤送所亲。不知为客苦，试看南归人。
留都别友二首·其一
作者：许国佐
朝代：明

共约窗前月，自怜离别身。情思犹怏怏，车马已辚辚。
留都别友二首·其二
作者：许国佐
朝代：明

作客翻为主，殷勤送所亲。不知为客苦，试看南归人。
病酒观酒
作者：许国佐
朝代：明

丝可染，雪可泥，我发一白无黑时。镊之不可对之悲，终日相视生狂痴。圣贤寂寞人尝说，又安得生前一杯，病中遂不持。
白塔寺
作者：许国佐
朝代：明

禅塔巍然砥万山，松风遥乱水声潺。作官但看苍云态，从俗休怀白鹭闲。午鼓填填催一饱，征夫莽莽换三班。无端搔首回僧盼，系我绳头在此间。
百一诗
作者：许国佐
朝代：明

弱水不可渡，不但畏其深。鸿影相经过，羽毛皆下沉。达人明于斯，寂寞抱奇英。晨风久不发，区区一片心。芝兰众草中，芳气亦披襟。高尚随时变，开怀自森森。藉彼丝桐意，清夜万壑阴。阴唱再三叹，萧疏不可寻。卧龙何等人，乃作梁甫吟。
秋来李贺自题
作者：许国佐
朝代：明

壮士何以绝黄金，黄金亦灰壮士心。不是邯郸年少侠，数番调苦又忧深。昨夜寒风从西起，自抽短簪临秋水。
自夜郎行三日至乌江驿
作者：许国佐
朝代：明

驿亦名乌江，而我非楚喑。危树横江旁，怪石立江心。舆夫言往事，一水分川黔。江势不容枵，下舟不计寻。应龙授首时，象阵此间沉。江来大方过，自多昔瘴侵。一渡日去半，啼鸟声阴阴。小城初设险，岁无官长临。永宁途不通，不又避层岑。我可不经此，经此雪淫淫。势何让巫峡，笑彼雨云深。亦多垂梦猿，同啼不同音。
自戎州下泸请告
作者：许国佐
朝代：明

从宦无能漫笑今，水波愁乱是余心。旧园欲我栽荒竹，观变何人再入林。他日山山应有约，此中泛泛故难寻。梦回一拂横舟剑，寒色空濛夜正深。
舟次维扬
作者：许国佐
朝代：明

君子出门时，不谓行当久。一行历九春，妾魂如中酒。燕北多悲风，越南少归鸿。行藏不可料，不知商与戎。君虽惜高节，妾亦惜芳颜。芳颜有几何，别离在其间。春风不解事，又放柳青青。寄言谢花鸟，不及伴前庭。
舟过安庆有作
作者：许国佐
朝代：明

故人南去尽，沙际雁飞飞。撩乱论兵日，等闲捐佩归。鹿门终自远，龙性断难违。便与文偕隐，宵深不掩扉。
落叶
作者：许国佐
朝代：明

落叶飘江岸，愁心到蓟门。绝交应有作，弃妇可无言。开府初传庾，参军孰姓孙。予怀常耿耿，多久不招魂。
薛涛墓井墓碑苔倒甚多中有一曰呜呼唐薛洪度之墓
作者：许国佐
朝代：明

浣花溪十里，遂到薛涛坟。未了骚人债，相偎薄暮云。校书称太史，荒井秘奇文。一涕呜呼字，何年寄与君。
行路难二首
作者：许国佐
朝代：明

春日媚人不到室，穿穿欲来一影隔。瓶花此时亦倦眠，郎心妾心不如前。郎不记妾郎有为，妾不记郎泪垂垂。烟尘搏天天亦痴，妾心何庸郎去疑。欲识妾心郎来时，妾之一弦已七年，弹来心心不如前。郎不记妾诚何为，何不使妾一知之。妾亦不甚让须眉，烟尘丛中叩天痴。何时妾得知郎为，妾郎丈夫妾知之。郎不记妾郎有为，妾不随郎郎不危。郎且绝意掷愁思，郎且绝意倚酒卮。郎且绝意松文辞，端午郎来煮江鲥。忧思来中，解之以书书不通。郎且绝意倚酒卮，洒泪相将帐为篷。漏刻何心悬悬空，灯花何事等等红。我在何处问天公，塞上中原一残丛。暧暧阵云湿夜风，二地机声笛声同。友人聊聊谓我庸，庸未可憔友亦云。我亦闻大抵局局麻耶纸，奈何奈何不得已。都是截情成苏李，明妃马背辞帝里。绿珠楼下随石氏，居士闻之大笑矣。
行路难二首·其一
作者：许国佐
朝代：明

春日媚人不到室，穿穿欲来一影隔。瓶花此时亦倦眠，郎心妾心不如前。郎不记妾郎有为，妾不记郎泪垂垂。烟尘搏天天亦痴，妾心何庸郎去疑。欲识妾心郎来时，妾之一弦已七年，弹来心心不如前。郎不记妾诚何为，何不使妾一知之。妾亦不甚让须眉，烟尘丛中叩天痴。何时妾得知郎为，妾郎丈夫妾知之。郎不记妾郎有为，妾不随郎郎不危。郎且绝意掷愁思，郎且绝意倚酒卮。郎且绝意松文辞，端午郎来煮江鲥。
行路难二首·其二
作者：许国佐
朝代：明

忧思来中，解之以书书不通。郎且绝意倚酒卮，洒泪相将帐为篷。漏刻何心悬悬空，灯花何事等等红。我在何处问天公，塞上中原一残丛。暧暧阵云湿夜风，二地机声笛声同。友人聊聊谓我庸，庸未可憔友亦云。我亦闻大抵局局麻耶纸，奈何奈何不得已。都是截情成苏李，明妃马背辞帝里。绿珠楼下随石氏，居士闻之大笑矣。
补张衡四愁诗
作者：许国佐
朝代：明

平子殊不乐，渺然赋四愁。何能限畛域，长城翠烟楼。淮阴驱市人，多多善其俦。重瞳焚咸阳，土焦棼亦收。乃君更甚此，戢之不肯收。醉乡虽桃源，又欲陷青州。莫恃龙须席，相随到梦游。冒昧宽一假，不厌拙如鸠。
观奕者而为此诗
作者：许国佐
朝代：明

胜欣然，败可喜，我在局外聊如此。何以胜者常欣欣，何以败者常焚焚。何嬴何输何荣辱，大抵人情似波云。何有以身为孤注，一指之间莫相恕。
评李杜诗有作
作者：许国佐
朝代：明

文人美人一媚幽，妒之不可效之羞，一以为友一为俦。愿言相好不相同，笔墨烟粉随人工。
贵阳道中
作者：许国佐
朝代：明

杨酋之后安奢酋，战骨平途行人愁。奇斧削成山势虬，寒云蔽天声飕飕，不知何处引箜篌。龙场一丞今在不，弃妇途中煎百忧。女儿夜半啼旦讴，闻之太息上笛楼。绝无本地人声喉，边臣镜里霜满头。行人为歌行役休，巴滇尽日若相酬。楚水吴山何日收，归去来兮不少留。
赠喜公北上诗
作者：许国佐
朝代：明

昨夜海风吹愁妇，云伴天涯乱云飞。绿眼红髯田氏岛，拾得云是千秋宝。双手携来寄与君，勿但珍重比瑶草。可以之为骆丞蝉，可以之为沈令燕。既可以飞亦可走，眉山骑鹿平何有。扶醉欲将天地翻，填心已速乾坤朽。湘妃之瑟鼓不成，若兰之文回不明。愿君珍重珍重之，此意非君莫却知。
辞夜郎
作者：许国佐
朝代：明

我来夜郎时，不知夜郎好。我今去夜郎，去来何草草。夜郎令人壮，夜郎令人老。亦有石笋峰，亦有桃源岛。雒源不可问，夜郎退愁恼。亦多名古人，班班而可考。我之去夜郎，如离我村堡。父老牵我衣，含涕不能道。不识圣人心，此行明月皓。旗帜列于前，大将军怀抱。平时云上官，此时亦浩浩。一尊又一尊，不觉欲潦倒。青青诸子衿，教告以有造。应恨去官迟，勿羡入官蚤。勿吟我诗篇，勿读我房稿。我罪积如山，我名贱于皂。我之二白楼，其中有至宝。俟子素心人，可以恣寻讨。一桥犹未成，何以完障保。小子唯唯退，曰今失襁褓。一人持一觞，一醉宽苍昊。
过三山
作者：许国佐
朝代：明

山势锁江侧，欲将限界分。所游欣有寺，回望却多云。细草偏能色，虬松不厌群。连连到采石，帆影乱波纹。
过巫峡
作者：许国佐
朝代：明

高深积气浮，水石怒相求。胜绝频宜顾，奇情不易收。苍凉难久立，浩荡复谁留。诗思江天涌，春云满益州。
邸报
作者：许国佐
朝代：明

饥而聚农圃，君不见黄河之水来自天，百折九回方一度。海侯掩眼啧啧不敢妒，又何有乎偃鼠。相携就饮而退步，参军犹谓此乃书生学投将军醪，而未可拟宰相哺。是夜为君披武库，是夜戎奚皆泥塑。呜呼，此乃俗吏之狂吐，不过辞我不作甘泉赋。嗟尔作诗之人，胡为乎回顾。
邸报二首
作者：许国佐
朝代：明

观史犹骇心，何况眼前事。处处烽火惊，揉暨中原地。又闻近祖陵，罪臣肝亦坠。去岁朔风嘶，犹云犬羊类。此皆我赤子，何以久为祟。徵兵亦已前，徵饷亦已洎。事中非无人，束手而相视。相乃抚与剿，其局持成二。秦西百二关，何苦惹且忌。吾乡二公祖，为洒维桑泪。
郎州行
作者：许国佐
朝代：明

郎州郎，郎州何事不飞觞。桃花洞里会仙脱脚走，明月潭中神蛟亘夜吼，横眼戏之拍双手。又孰直插鼠须峰，草草不平固天封，夷罗携去龙山钟。更有翰林杨梅李，野鹿骑芳呼名氏。官家帝王肯唯唯，帽带秀才横戈起。越石折轮永安里，五百赐金浮烟视，五侯七贵今已矣。君不见木天之署老先生，孰是夜来郎州城。愿把笛声付诗声，如侬亦是一步兵。喊啸敌台气英英，骨头自秤轻复轻。为何亦欲惹世情，既无翰林二字来使村落惊。自嘲自笑郎州行正事，弗象司户夫子不歌亦不赓。依之寸田又怦怦，郎州郎，何时杯酒歌太康，指屈人世何者不茫茫。荒寺老僧禅坐郁休而攘攘，侬眠危楼无所痒。
闰中秋
作者：许国佐
朝代：明

何不人狂我亦狂，犹得三年置夜郎。供奉乐天应笑我，楼台方才作雪光。无那抛心去学腐，腐得成时今已古。古今屈指有几何，玉函且作班王主。为君爱客重游梁，于此亦劳君抑扬。生不逢辰犹逢月，何时共醉广陵乡。月明何事穿兹土，我侪何事芽兹语。有酒有客闺中秋，何必随人说辛苦。大界都是消魂场，其间内外可相当。问君他日长林去，何处黄堂与琴堂。
饮王参军甘泉亭大书吐诗二字
作者：许国佐
朝代：明

舞鹤楼前一带霞，飞飞点缀李白衙。簿书曳白何所试，莫是酸者皱之字。不曰余方有公事，昨日去判桃源仙。庄客横矛拍我肩，归来径过参军前。相邀酌酒赋甘泉，墨浓杯深意悬悬。我但能酌不能赋，酒出酒入不成句。入浸骚肠出作诗，甘泉何如我一吐。甘泉流处风不怒，湲湲潺潺抽微雨。点滴入唇婴之乳，参军犹谓此乃我法衔勒渡。参军已筑洗兵亭，可但恃此炎秋露。君不见桃源判仙俗吏吐，此夜万壑齐奔赴。草玄先生酌一杯，洗尽墨花白如故。三峡瞿塘何足数，石门百丈之瀑布。癖山太守搜出人惊惧，可以灌溉三千大千世界硗瘠斜崎路，又谁谓风雅之道不可以疗痼。
张舜卿园亭
作者：许堂
朝代：明

绿阴深巷寂无哗，小结茅亭玩物华。花散余香来客座，竹分新翠过邻家。锦袍垂手闲调鹤，乌帽笼头自煮茶。况值承平常偃武，不妨诗酒作生涯。
晚泊毗陵有怀张文洲
作者：许堂
朝代：明

迢递毗陵道，临流石阁重。西风疏雁阵，斜日变山容。树隐前村火，风传远寺钟。遥思张子野，杯酒正从容。
送梅
作者：许堂
朝代：明

烂熳南枝与北枝，残香落落影离离。多情明月还相照，无赖狂风且莫吹。纵饮不辞今日醉，算开犹是隔年期。最怜今夜黄昏后，寂寞微吟倚树时。
洪山寺
作者：许大定
朝代：明
体裁：古风

武昌之山甲荆楚，左有凤凰右鹦鹉。山势蜿蜒出东郭，堆云翠屏更媚妩。树间殿阁隐嵯峨，遥望洪山秀如许。忆昔临济未开林，荆榛杂秽地荒芜。山精木怪纷叫嗥，麇驰虺窜鼪鼯舞。一自卓锡卸瓢笠，绀碧翚飞结灵宇。庄严法象坐莲台，幻想诸天列廊庑。有唐如今千岁遥，世运沧桑历可数。斯寺旋废复旋兴，刹竿巍然峙今古。支公演偈集缁流，夜讽晨参响铙鼓。余偶来游兴勃发，登临石磴勇可贾。清幽法界倚岩壑，潇洒冲襟绝尘土。肃瞻古佛憩龙堂，欲寻奇境扪涧户。山椒亭子启窗牖，纵目遐观独延伫。南湖水接汤孙湖，泛泛渔舟泊洲渚。九宫峰回阻层霄，狮岭洼樽堪尔汝。展眺移时意不穷，蹑履高冈趁亭午。松篁压叠翠交加，崒嵂浮图铎铃语。瞿昙邀坐语支那，细酌甘泉胜钟乳。炉香一炷篆烟微，禅榻萧閒任容与。到此思欲脱朝衫，局蹐人间亦何苦？留连曛黑始言旋，回顾天花落如雨。
祝英台碧鲜庵
作者：许大就
朝代：明

女慕天下士，游学齐鲁间。结友去东吴，全身同木兰。伯也不可认，洁已殉古欢。信义苟不亏，生死如等闲。蛱蝶成化衣，双飞绕青山。舍宅为道院，祝陵至今传。当年梳妆台，即汉风雨坛。嵯峨石壁下，遗庵名碧鲜。春秋荐苹藻，灵响来珊珊。晴天披石发，恍惚见云鬟。
下诏狱
作者：许天锡
朝代：明

落照犴门西，槐风拂面凄。夕葵行蚁散，秋草露螀啼。捧日心还北，看云首复低。居然动幽思，何必故园栖。
东津岸同沈太史何大行晚眺
作者：许天锡
朝代：明

青草黄蒿满野田，溪行尽日断人烟。落霞几抺青螺小，此是浔南夕照天。
九日
作者：许天锡
朝代：明

客舍黄花节，今年花较迟。清霜存晚意，积雨滞芳时。兴欲谋长醉，狂来得好诗。缅怀情不尽，寥落忽成悲。
人日
作者：许天锡
朝代：明

人日晴明与物宜，负暄忘却宿舂迟。融和天地新调律，零落亲朋旧寄诗。千里客途蓬梗断，一年春事柳梢知。东风只解欺冰雪，不奈霜华点鬓丝。
休沐示同志
作者：许天锡
朝代：明

休沐盍同簪，朱弦间清竹。氛昏豁而开，霏屑动盈掬。乃知静者心，往往爱幽独。明月炯虚檐，中宵未能宿。吾生苟有怀，詹尹何用卜。往者已如斯，逝波讵可复。脩途考初终，旧轨存倾覆。惟应同心人，此意筹已熟。
余使交州得木山于僧寮峰峦䆗窱坚如岩石用梅都官赋木假山韵
作者：许天锡
朝代：明

万年木精化青牛，瘦骨不朽沈江洲。江州水激鱼龙秋，神物始出随回流。玲珑嵂崒谁能锼，山僧得之溪洞酋。蛮方僻远绝赏鉴，木尔韬晦谁怨尤。洞江先生好事者，邂逅愿脱千金裘。古来琴材出爨下，拔尔幸免为人槱。风厓雨谷偕我老，无复梦想仍丹邱。
偶题
作者：许天锡
朝代：明

朝回困懒坐胡床，无事可消春昼长。寻诗不得欲合眼，啼鴂一声花雨香。
兀坐
作者：许天锡
朝代：明

兀坐如禅定，空斋日又斜。游蜂窥砚水，斗雀落庭花。世事随风马，年光赴壑蛇。惟应倚脩竹，高咏答韶华。
十月八日雪与诸寮倡和
作者：许天锡
朝代：明

元冥初试发硎铓，屑玉镂花散渺茫。画里渔舟归晚浦，吟边风竹泻寒塘。窗涵明月三分白，帘绝飞埃半点黄。却笑年来衰懒甚，镇龙羔袖锁书仓。
即事
作者：许天锡
朝代：明

小聚村墟入柳斜，青帘红槛两三家。插花少妇低临水，藉草儿童乱掬沙。莫论酒杯防药饵，还寻诗句答春华。清风自觉生双腋，不待卢仝七椀茶。
即事
作者：许天锡
朝代：明
体裁：七言律诗

小聚村墟入柳斜，青帘红槛两三家。插花少妇低临水，藉草儿童乱掬沙。莫论酒杯防药饵，还寻诗句答春华。清风自觉生双腋，不待卢仝七碗茶。
君马黄
作者：许天锡
朝代：明

君马黄，我马骝。白玉为辔勒，黄金装辔头。腰间何所佩，珌琫双纯钩。所期在远道，憩息昆崙邱。美人恐迟暮，驾言指东路。忽忽生别离，踽踽何所遇。我马亦悲鸣，十行九回顾。
大功德寺
作者：许天锡
朝代：明

第一湖山大布金，当时松柏郁森森。月明高下楼台影，风静东西钟梵音。苔上穹碑春寂寂，草荒行殿昼沈沈。劫灰易见如弹指，独倚雕栏感慨深。
大烟驿閒步即景
作者：许天锡
朝代：明

步屧缘沙岸，墙鸡忽乱号。村贫茅屋矮，驿古木绵高。白石堪垂钓，青溪欲染袍。渔人生理易，双桨小铜槽。
安南王送赆金礼物辞以此诗
作者：许天锡
朝代：明

歌罢皇华赋式微，春风披拂旧征衣。菁茅又喜重苞贡，薏苡何须满载归。国主仪文将赆意，使臣朝暮对天威。不恭虽愧心如月，留取清光照琐闱。
安博站偶成
作者：许天锡
朝代：明

跕鸢飞处水如苔，一发青山认宝台。压架芙蒥更旧叶，穿林刺竹长新胎。村庄野圃春初动，瘴雾蛮烟午未开。自是皇恩天广大，平分雨露及蒿莱。
宿大枫岭
作者：许天锡
朝代：明

一宿大枫岭，客怀殊未厌。梦残山鸟识，衾薄野云添。淡月窥幽户，寒泉近短檐。奔驰百年内，吏隐几人兼。
宿桃源与同乡简主簿志饮
作者：许天锡
朝代：明

西日衔云叶，南风鼓浪花。亭孤留宿鹢，帆远带归鸦。岁月惊为客，儿童问到家。他乡逢简簿，又作醉生涯。
寄华亭博士傅鼎
作者：许天锡
朝代：明

酷怜仙迹旧苍苔，世网那能一面开。十载尘埃人易老，五更风雨梦初回。春花东阁垂垂树，明月西楼滟滟杯。何似云间双白鹤，数声相和更归来。
寄南光禄卿杨公峻
作者：许天锡
朝代：明

千寻古柏出霜林，万里长风称鹤心。还椟已完和氏璧，饰钗那用汉宫金。春山不碍云双屐，晓镜何妨雪一簪。闻说丘园多胜事，老来筋骨更能任。
寄谢邦实
作者：许天锡
朝代：明

八年一夜梅溪口，水悄沙寒晤语多。两地尚为愁伯道，半生长似病维摩。狂非畴昔惟心在，老易侵寻奈别何。熟计浮沈俱拂意，碧山明月负春萝。
寄鍊上人山房石上梅甚奇
作者：许天锡
朝代：明

一栗禅林傍古台，洞门长为锁苍苔。山头旧雨何人到，石上寒梅几度开。龛壁光知江月上，塔轮鸣听海风来。八千里外常飞梦，疑我前身是万回。
寄黄京兆澍
作者：许天锡
朝代：明

闻君伏枕在虚沟，我亦经旬病裹头。一种黄花风雨里，祗应不似故园秋。
寻幽
作者：许天锡
朝代：明

寻幽无此地，可以息尘纷。藤络悬崖石，风回出洞云。因棋耽晚景，待月续微醺。兴尽归来路，飘飘麋鹿群。